#993 Berbuka Puasa Bagi Pemain Bola Sepak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah pemain bola sepak boleh berbuka puasa ketika perlawanan bola sepak itu berlaku? Hal ini sebagaimana yang berlaku di negara eropah.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ibadah puasa di bulan Ramadhan merupakan salah satu kewajipan kepada umat Islam yang cukup syarat-syarat wajib untuk berpuasa. Ia merupakan salah satu rukun daripada rukun-rukun Islam. Firman Allah SWT:
يَاأَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
Maksudnya:

“Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu, supaya kamu bertaqwa.”

[1]
Nabi SAW telah bersabda:
بُنِيَ الإسْلَامُ علَى خَمْسٍ: شَهَادَةِ أنْ لا إلَهَ إلَّا اللَّهُ وأنَّ مُحَمَّدًا رَسولُ اللَّهِ، وإقَامِ الصَّلَاةِ، وإيتَاءِ الزَّكَاةِ، والحَجِّ، وصَوْمِ رَمَضَانَ
Maksudnya:
“Islam dibina di atas lima perkara: “Mengucap bahawa tiada tuhan yang disembah melainkan Allah dan Nabi Muhammad adalah Rasulullah, mendirikan solat, mengeluarkan zakat, melaksanakan haji di Baitullah dan berpuasa di bulan Ramadhan.”

[2]
Pengertian puasa dari sudut bahasa adalah menahan diri daripada melalukan sesuatu, seperti makan, minum dan bercakap. Manakala, puasa dari sudut Syarak pula adalah menahan diri daripada sebarang perkara yang membatalkannya, bermula daripada terbit fajar hingga matahari terbenam dengan niat puasa.
[3]
Pemain Bola Sepak Di Eropah Diberikan Kebenaran Untuk Berbuka Berpuasa Ketika Perlawanan Berlangsung
Menurut akhbar BBC Sports yang bertajuk “
Ramadan 2022: How Premier League football is evolving to help Muslim players
,” pada musim lalu, terdapat perjanjian tidak rasmi antara kapten pasukan untuk membenarkan rehat seketika pada sepakan gol atau lontaran ke dalam supaya mana-mana pemain Islam yang memerlukannya boleh berbuka puasa. Musim ini, walaupun tiada panduan rasmi diberikan kepada pasukan di peringkat teratas kerana ia tidak menjejaskan setiap perlawanan, kapten boleh sekali lagi meminta rehat minum pada masa yang sesuai dalam permainan semasa pertemuan pra-perlawanan mereka dengan pengadil.
Setelah masuknya waktu Maghrib, ia akan membolehkan pemain yang berpuasa pergi ke tepi padang dan dengan cepat mengambil minuman atau sebarang tambahan tenaga sebelum menyambung semula permainan.
Antara yang memainkan peranan dalam hal ini di negara United Kingdom ialah
Muslim Chaplains In Sport
(MCS). MCS telah ditubuhkan pada 2014 dan merupakan satu-satunya organisasi seumpamanya yang disahkan dan dibiayai oleh Liga Perdana dan EFL. Pertubuhan ini bekerjasama dengan semua 92 kelab bola sepak profesional untuk menyampaikan kuliah dan seminar pendidikan. Kelab Liga Perdana Inggeris kerap mendapatkan bimbingan Islam daripada MCS bagi pihak pemain Islam mereka, termasuk mengenai isu seperti menangguhkan puasa supaya prestasi mereka dalam latihan dan semasa perlawanan tidak terjejas.
“Walaupun tiada peraturan yang islamik untuk atlet, namun kami memberikan nasihat tentang cara untuk mereka boleh berpuasa dan membincangkan sama ada mereka layak mendapatkan keringanan untuk tidak berpuasa, seperti ketika mereka dalam permusafiran ataupun dalam kesakitan,” kata pengarah urusan MCS Ismail Bhamji kepada BBC Sport.
“Pemain bola sepak Islam datang dari pelbagai latar belakang dan kami perlu mencari penyelesaian yang sesuai untuk semua orang mengamalkan kepercayaan mereka. Satu kelab Liga Perdana meminta saya bercakap dengan pemain Islam untuk menangguhkan puasanya pada bulan Ramadan. Dalam Islam, dia tidak layak untuk tidak berpuasa kerana syarat-syarat tertentu yang disebut perlu dipenuhi dan saya perlu bersikap terbuka dan jujur kepada mereka tentang realiti yang pahit.”
MCS bekerjasama rapat dengan dua kelab terbaik di negara ini  (United Kingdom), Manchester City dan Liverpool. “Pep Guardiola dan Jurgen Klopp menyerlah kerana mereka progresif dan berfikiran ke hadapan jadi saya telah melihat peningkatan yang dibuat di kelab-kelab selama beberapa musim.”
[4]
Manakala baru-baru ini, perlawanan Bundesliga Jerman dihentikan sementara supaya pemain yang muslim boleh berbuka puasa. Pada bulan Ramadan, mereka yang mengambil bahagian tidak boleh makan atau minum apa-apa pada waktu siang. Menurut twitter rasmi Muslim Hands UK yang membuat satu tweet video baru-baru ini berkenaan Bundesliga Jerman, yang menyatakan: “
Buat pertama kali dalam sejarah, perlawanan Bundesliga dihentikan supaya pemain muslim boleh berbuka puasa semasa perlawanan. Dalam perlawanan antara Augsburg dan Mainz 05, pengadil menghentikan permainan pada waktu matahari terbenam (waktu maghrib) supaya Moussa Niakhaté boleh mengambil sedikit minuman (untuk berbuka puasa)
”.
[5]
Ia adalah kali pertama dalam sejarah Bundesliga bahawa perlawanan telah dihentikan sementara untuk membolehkan pemain berbuka puasa Ramadan mereka.Pengadil ketika itu, Jollenbeck bukan satu-satunya pengadil Bundesliga yang memberhentikan perlawanan minggu lalu untuk membolehkan pemain Islam berbuka puasa. Dalam perlawanan RB Leipzig dan Hoffenheim, pengadil Bastian Dankert turut menghentikan permainan selama beberapa minit untuk membolehkan Mohamed Siamakan berbuka puasa. Lutz Michael Frohlich, yang merupakan pengarah komunikasi untuk Jawatankuasa Pengadil Jerman, memberikan kenyataan ringkas yang mengatakan bahawa dia telah memberikan kelulusannya untuk pegawai menghentikan perlawanan bagi membolehkan pemain berbuka puasa pada bulan Ramadan.
Lutz Michael Frohlich  berkatan: “Tiada arahan rasmi dalam hal ini, tetapi sudah tentu kami menyokong pengadil kami membenarkan rehat minum sebegitu pada Ramadan atas permintaan pemain.”
Amalan menghentikan permainan untuk membolehkan pemain Islam berbuka puasa menjadi semakin kebiasaan di seluruh liga bola sepak elit Eropah, sebahagiannya didorong oleh peningkatan bilangan bintang dari majoriti negara Islam yang bermain di Eropah.
[6]
Golongan Yang Diberikan Keuzuran Untuk Berbuka Puasa
Terdapat beberapa golongan yang diberikan keizinan oleh syarak untuk tidak berpuasa disebabkan keuzuran. Antaranya:
Pertama
: Wanita Yang Dalam Keadaan Haid dan Nifas
Para ulama telah bersepakat bahawa wanita yang dalam keadaan haid diharamkan baginya untuk berpuasa. Sekiranya dia tetap berpuasa maka puasanya adalah tidak sah. Sama ada puasa tersebut merupakan puasa wajib, sunat, kaffarah, ataupun nazar. Wajib ke atas mereka untuk menggantikan puasa ini apabila mereka suci dari haid. Ini berdasarkan riwayat Abu Said al-Khudri RA, bahawa Nabi SAW bersabda:
أَلَيْسَ إِذَا حَاضَتْ لَمْ تُصَلِّ وَلَمْ تَصُمْ
Maksudnya:

Tidakkah seorang wanita itu apabila dia datang haid dia tidak boleh solat dan tidak boleh berpuasa ?
[7]
Kedua:
 Orang Yang Dalam Keadaan Sakit
Orang yang sakit diberikan keringanan untuk berbuka puasa (tidak berpuasa). Apabila dia sihat semula maka wajib ke atasnya untuk menggantikan puasanya yang ditinggalkan tersebut. Ini berdasarkan firman Allah SWT:
أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ
Maksudnya:

(Puasa) itu adalah bilangan hari-hari yang tertentu. Siapa dari kalangan kalian yang sakit ataupun dalam keadaan bermusafir maka gantikanlah ia (puasa) pada hari yang lain.
[8]
Walaupun begitu, ada dhabit (piawaian) bagi kategori sakit yang dibenarkan berbuka dari ayat ini. Antaranya ialah:
Sakit tersebut adalah sakit yang teruk (berat) yang mana apabila orang tersebut berpuasa ia akan menambahkan lagi kesakitan ataupun melewatkan kesembuhan yang terdapat pada dirinya.
Apabila seseorang yang sakit itu berpuasa ia datang bersamanya masyaqqah (kepayahan) ke atas dirinya.
Ketiga
: Orang Yang Sedang Bermusafir
Orang yang sedang dalam permusafiran diberikan
rukhsah
 (keringanan) untuk berbuka (tidak berpuasa). Ini berdasarkan firman Allah SWT:
أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ
Maksudnya:

(Puasa) itu adalah bilangan hari-hari yang tertentu. Siapa dari kalangan kalian yang sakit ataupun dalam keadaan bermusafir maka gantikanlah ia (puasa) pada hari yang lain.
[9]
Berdasarkan ayat ini, orang yang sedang bermusafir juga diberikan keringanan untuk tidak berpuasa. Apabila dia berbuka, menjadi suatu kewajipan ke atas dirinya untuk menggantikannya (qadha’) pada hari yang lain. Akan tetapi permusafiran ini juga mempunyai beberapa kriteria untuk menjadikan ia suatu yang mengharuskan berbuka puasa. Antaranya adalah seperti berikut:
Permusafiran tersebut merupakan perjalanan panjang yang terdapat
masyaqqah
 (kepayahan) kepada musafir yang berpuasa untuk meneruskan puasanya.
Jika orang yang bermusafir itu meneruskan puasa semasa bermusafir, akan tetapi puasanya tidak memberi kemudharatan atau kepayahan kepada dirinya, maka adalah
lebih afdhal untuk dia teruskan puasa
.
Bolehkah Pemain Bola Sepak Mengambil Rukhsah Untuk Tidak Berpuasa Pada Hari Perlawanan?
Kami memuji terhadap senario yang berlaku pada bola sepak di negara eropah yang mana penganjur perlawanan dan juga pengadil mengambil sikap menghormati pemain-pemain yang beragama Islam dengan membenarkan permainan dihentikan untuk memberi laluan kepada mereka untuk berbuka puasa apabila masuknya waktu maghrib. Hal ini menunjukkan satu budaya yang baik dan juga hormat menghormati antara satu sama lain walaupun terdapatnya perbezaan agama dan kepercayaan.
Justeru
, dalam isu rukhsah atau keringanan untuk tidak berpuasa pada hari perlawanan bagi pemain bola sepak pada bulan Ramadhan, kami melihat bahawa mereka wajib meneruskan puasa mereka sehingga waktu berbuka melainkan mereka ini tergolong dalam golongan yang diberikan keizinan syara’ untuk tidak berpuasa seperti orang yang sakit ataupun yang bermusafir yang membolehkan mereka untuk menqasarkan solat.
 Hal ini kerana golongan ini sahaja yang dibenarkan oleh Islam untuk meninggalkan puasa dan menggantikannya setelah berakhirnya Ramadhan.
Hal ini kerana kebanyakan perlawanan ini berlangsung pada waktu petang yang hampir kepada waktu maghrib sehingga tidak ada keperluan untuk mereka tidak berpuasa. Bahkan menurut pendapat Ismail Bhamji, iaitu pengarah
Muslim Chaplains In Sport
di United Kingdom, beliau menyatakan: “Walaupun tiada peraturan yang islamik untuk atlet, namun kami memberikan nasihat tentang cara untuk mereka terus berpuasa dan membincangkan sama ada mereka layak mendapatkan keringanan untuk tidak berpuasa, seperti ketika mereka dalam permusafiran (dua marhalah) ataupun ketika mereka sakit (yang memudharatkan mereka apabila mereka berpuasa).”
[10]
Kesimpulan
Sebagai kesimpulan, kami menyatakan
bahawa pemain bola sepak wajib meneruskan puasa pada hari perlawanan mereka melainkan jikalau mereka tergolong dalam golongan yang diberikan keuzuran syara’ untuk berbuka seperti mereka yang sakit ataupun dalam permusafiran.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Surah al-Baqarah (183)
[2]
 Riwayat al-Bukhari (87) dan Muslim (17)
[3]
  Lihat
al-Fiqh al-Manhaji
, 1/69
[4]
 Lihat
https://www.bbc.com/sport/football/60823257
[5]
Lihat
https://twitter.com/muslimhandsuk/status/1513935149213356032
[6]
 Lihat
https://www.insider.com/german-soccer-match-stopped-muslim-player-to-break-ramadan-fast-2022-4
[7]
 Riwayat al-Bukhari (1951)
[8]
 Surah al-Baqarah: 184
[9]
 Ibid
[10]
 Lihat
https://www.bbc.com/sport/football/60823257


#994 Guna Patung Harimau bagi Menghalau Monyet

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah hukum meletak patung harimau di anjung rumah untuk menghalau monyet daripada menggeledah dapur rumah atau meletak patung harimau di tepi pagar kebun bagi menghalau monyet? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Abu Talhah, bahawa Rasulullah SAW bersabda:
لَا تَدْخُلُ الْمَلَائِكَةُ بَيْتًا فِيهِ كَلْبٌ وَلَا صُورَةُ تَمَاثِيلَ
Maksudnya
: “
Malaikat tidak akan masuk ke dalam rumah yang di dalamnya ada anjing dan juga gambar patung
.”
[1]
Al-Mubarakfuri menyebutkan, yang dimaksudkan dengan ungkapan ‘malaikat tidak akan masuk’ ialah malaikat rahmat, bukan malaikat
hafazah
 (yang sentiasa bersama manusia dan mencatat perilakunya) dan bukan juga malaikat maut (yang mencabut nyawa). Manakala ungkapan ‘gambar yang menyerupai’ di dalam hadith tersebut pula bermaksud gambar berbentuk manusia dan binatang.
[2]
 Seterusnya, Imam al-Nawawi ada menyebutkan — berkenaan sebab larangan menyimpan gambar patung (makhluk bernyawa) — bahawa antara sebab yang menghalang malaikat daripada masuk ke dalam rumah adalah kerana terdapatnya gambar (makhluk bernyawa). Ini disebabkan perbuatan meletakkan gambar itu merupakan maksiat yang amat keji dan seolah-olah menyerupai ciptaan Allah SWT dan sebahagian daripada gambar-gambar tersebut ada yang dijadikan sembahan.
[3]
Selain daripada itu, Ibn Qayyim al-Jauziyyah menyatakan bahawa terdapat kisah Nabi SAW tidak masuk ke dalam Kaabah dan mendirikan solat di dalamnya, melainkan setelah dikeluarkan kesemua gambar di dalamnya. Kemudian, beliau mengulas kisah tersebut dengan menyebutkan, ini merupakan dalil yang menunjukkan bahawa hukumnya adalah makruh mendirikan solat di tempat yang bergambar. Perkara ini lebih makruh lagi berbanding mendirikan solat di dalam bilik mandi kerana solat di dalam bilik mandi — dihukumkan sebagai makruh — sama ada disebabkan berkemungkinan terdapatnya najis atau kerana ia merupakan rumah syaitan. Pendapat ini yang sahih. Adapun tempat yang bergambar — solat di dalamnya dihukumkan sebagai makruh — kerana berkemungkinan ia membawa kepada syirik. Kebanyakkan umat-umat terdahulu menjadi syirik sama ada melalui gambar-gambar atau kuburan — para nabi dan orang soleh.
[4]
Justeru, kita dapat fahami bahawa larangan kepada patung atau gambar-gambar — yakni lukisan — makhluk bernyawa adalah kerana ia menyerupai ciptaan Allah dan dikhuatiri benda-benda tersebut akan diagungkan, disucikan atau terlalu dihormati sehingga akhirnya membawa kepada kesyirikkan dan penyembahan.
Berbalik kepada soalan yang diajukan, terdapat riwayat daripada Aisyah R.Anha, beliau berkata:
كُنْتُ أَلْعَبُ بِالْبَنَاتِ عِنْدَ النَّبِيِّ صَلَّى اللَّهُ عَلَيْهِ وَسَلَّمَ وَكَانَ لِي صَوَاحِبُ يَلْعَبْنَ مَعِي فَكَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا دَخَلَ يَتَقَمَّعْنَ مِنْهُ فَيُسَرِّبُهُنَّ إِلَيَّ فَيَلْعَبْنَ مَعِي
Maksudnya
: “
Aku pernah bermain anak patung di sisi Nabi SAW, dan aku mempunyai teman-teman yang bermain bersamaku. Maka apabila Baginda SAW masuk, mereka menyorokkan diri mereka daripada Baginda, lalu Baginda memanggil dan menyuruh mereka bermain bersamaku
.”
[5]
Al-Hafiz Ibn Hajar al-‘Asqalani menyebutkan, hadith ini menjadi dalil yang menunjukkan bahawa dibolehkan patung boneka berupa perempuan dan mainan untuk anak perempuan. Hadith ini adalah pengecualian daripada keumuman hadith yang melarang daripada mencipta sesuatu yang menandingi dengan ciptaan Allah. Perkara ini ditegaskan oleh al-Qadi ‘Iyadh dan beliau menyatakan, inilah pendapat majoriti ulama.
[6]
 Oleh yang demikian, difahami bahawa sekiranya patung tersebut dijadikan sebagai alat permainan dan pembelajaran bagi kanak-kanak, maka hukumnya adalah harus. Hal ini kerana patung permainan kanak-kanak bukanlah sesuatu yang disembah atau dimuliakan. Bahkan, kanak-kanak tersebut dengan tabiatnya akan mematahkan dan merosakkan patung tersebut seperti terputusnya kepala atau anggota badan patung itu. Ini jelas menunjukkan bahawa ia adalah sebagai patung permainan bagi mereka dan jauh sekali untuk dihormati, apatah lagi disembah.
Begitu juga, kami melihat sekiranya patung tersebut dijadikan sebagai alat bagi menakutkan haiwan tertentu yang merosakkan tanaman atau barang-barang rumah seperti para petani biasanya akan meletakkan orang-orang
[7]
 di kawasan tanaman padi mereka bagi menakutkan burung yang merosakkan tanaman, dan pekebun yang menggunakan patung harimau bagi menakut-nakutkan monyet. Patung tersebut jelas bukanlah untuk dihormati, disucikan atau dipuja tetapi sebagai salah satu langkah atau ikhtiyar bagi menghalau monyet, burung atau haiwan perosak yang mengganggu dan merosakkan tanaman.  Dengan adanya patung harimau tersebut, yang diletakkan di pinggir rumah atau tepi pagar kebun, haiwan lain seperti monyet tidak berani datang dekat atau menghampiri kerana menyangka ia ialah harimau yang sebenar. Justeru, kami melihat ia dibolehkan selagi mana patung tersebut tidak diletakkan di tempat yang mulia, tidak disucikan (
taqdis
), dihormati atau bertujuan untuk disembah.
Kesimpulannya
Berdasarkan kepada perbahasan dan perbincangan di atas, dengan mengambil kira suasana dan ‘uruf masyarakat setempat, kami berpendapat bahawa penggunaan patung harimau bagi menghalau dan menakut-nakutkan monyet adalah dibolehkan selagi mana patung tersebut tidak diletakkan di tempat yang mulia, tidak disucikan (
taqdis
), dihormati dan bertujuan untuk disembah atau dipuja. Akan tetapi sekiranya patung berkenaan digunakan sebagai bahan pujaan, atau diletakkan di tempat yang dihormati sehingga membawa kepada penyucian (
taqdis
), maka jelas perkara itu adalah haram dan dilarang sama sekali.
Selain itu, sekiranya dapat diubah sedikit bentuk patung berkenaan supaya tidak terlalu menyerupai gambaran haiwan bernyawa yang asal, maka ia adalah lebih baik. Hal ini adalah sebagaimana hadith bahawa Rasulullah SAW bersabda:
لاَ تَدَعْ تِمْثَالاً إِلاَّ طَمَسْتَهُ
Maksudnya
: “
Janganlah engkau tinggalkan patung kecuali engkau telah membuatnya menjadi tidak berbentuk
.”
[8]
Begitu juga kami ingin mengingatkan agar patung tersebut seboleh-bolehnya elakkan daripada dibawa masuk ke dalam rumah sebagaimana jelas daripada nas hadith larangan perkara itu dengan lafaz “فِيهِ” yakni di dalamnya (rumah tersebut) ada anjing dan lukisan atau patung (makhluk bernyawa).
Walaupun begitu, kami juga ingin mengesyorkan (sekiranya boleh) supaya dielakkan penggunaan patung, agar kita tidak menimbulkan perkara yang boleh membawa kepada perasaan-perasaan pemujaan dan sebagainya. Jika boleh diganti atau carilah alternatif-alternatif lain, maka ia adalah lebih baik dan selamat serta jauh daripada sebarang bentuk
syubhah
. Lebih-lebih lagi, meninggalkan perkara-perkara yang khilaf itu adalah digalakkan.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Riwayat al-Bukhari (3225); Muslim (2106)
[2]
 Lihat
Tuhfah al-Ahwazi
, 8/72.
[3]
 Lihat
al-Minhaj Syarh Sahih Muslim
, 14/84.
[4]
 Lihat
Zad al-Ma‘ad
, 3/402.
[5]
 Riwayat al-Bukhari (6130)
[6]
 Lihat
Fath al-Bari
, 10/527.
[7]
 patung yang dibuat untuk menakutkan burung. [Lihat :
Kamus Dewan Edisi Keempat
]
[8]
 Riwayat Muslim (969)


#995 Antara Bacaan Secara Hafalan dan Melihat Mashaf

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Manakah lebih afdhal, membaca al-Quran dengan melihat mashaf atau membacanya secara hafalan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Membaca al-Quran termasuk dalam ibadah. Pada setiap ayat dan kalimatnya ada pahala dan ganjaran buat sesiapa yang membacanya. Hal ini adalah sebagaimana riwayat daripada Abdullah bin Mas‘ud R.A, bahawa Rasulullah SAW bersabda:
منْ قرأَ حرفًا من كتابِ اللهِ فله به حسنةٌ، والحسنةُ بعشرِ أمثالِها لا أقولُ: آلم حرفٌ، ولكنْ ألِفٌ حرفٌ وميمٌ حرفٌ
Maksudnya:

“Sesiapa yang membaca satu huruf daripada kitab Allah (al-Quran), maka baginya satu kebaikan (pahala). Dan satu kebaikan itu dilipat gandakan menjadi sepuluh kebaikan semisalnya. Tidaklah aku mengatakan: Alif, lam, mim itu satu huruf, akan tetapi alif itu satu huruf, lam itu satu huruf dan mim itu satu huruf.”
[1]
Begitu juga terdapat riwayat daripada Umar bin al-Khattab R.A, bahawa Rasulullah SAW bersabda:
إِنَّ اللَّهَ يَرْفَعُ بِهَذَا الْقُرْآنَ أَقْوَامًا وَيَضَعُ بِهِ آخَرِينَ
Maksudnya:
 “
Sesungguhnya Allah mengangkat suatu kaum dengan al-Quran ini dan merendahkan kaum yang lain dengannya.
”
[2]
Maknanya, sesiapa yang beriman dengan al-Quran, memuliakan kedudukannya dan beramal dengannya, maka Allah SWT akan mengangkat kedudukannya di dunia dan akhirat serta mengurniakannya
ke‘izzahan
 dan kemuliaan, manakala sesiapa yang tidak beriman dengan al-Quran atau tidak memuliakan kedudukannya, maka Allah SWT akan merendahkan dan menghinakannya di dunia dan akhirat, sekalipun dia ada kedudukan atau kemuliaan pada kaca mata manusia.
[3]
Selain itu, terdapat riwayat daripada al-Nawwas bin Sam‘an R.A, katanya: Aku mendengar Rasulullah SAW bersabda:
يؤتي بالْقُرْآنُ يوم القيامة وَأَهْلُهُ الَّذِينَ كانوا يَعْمَلُونَ بِهِ، تَقْدُمُهُ سُورَةُ الْبَقَرَةِ وَآلُ عِمْرَانَ. – وَضَرَبَ لَهُمَا رَسُولُ اللَّهِ صَلَّى اللَّهُ عَلَيْهِ وَسَلَّمَ ثَلَاثَةَ أَمْثَالٍ مَا نَسِيتُهُنَّ بَعْدُ. – قَالَ: كَأَنَّهُمَا غَمَامَتَانِ أو ظُلَّتَانِ سَوْدَاوَانِ بَيْنَهُمَا شَرْقٌ أَوْ كَأَنَّهُمَا فِرْقَانِ مِنْ طَيْرٍ صَوَافَّ تُحَاجَّان عَنْ صَاحِبِهِمَا
Maksudnya:
 “Didatangkan al-Quran pada hari kiamat bersama ahlinya (pembacanya) yang mengamalkannya (di dunia), didahului oleh Surah al-Baqarah dan Ali Imran. — (Al-Nawwas berkata): Rasulullah SAW membuat perumpamaan untuk keduanya (Surah al-Baqarah dan Ali Imran) dengan tiga perumpamaan yang tidak akan aku lupakan selamanya — Baginda bersabda: Kedua-duanya (akan datang) seperti dua awan tebal atau dua payungan hitam yang mana antara kedua-duanya ada sinaran (atau pancaran) cahaya atau kedua-duanya seperti dua pemisah pada kawanan burung yang membentangkan sayapnya dan berhujah untuk pemiliknya.”
[4]
Dapat difahami daripada lafaz “الَّذِينَ كانوا يَعْمَلُونَ بِهِ” dalam hadith di atas bahawa sesiapa yang membaca al-Quran tetapi tidak beramal dengannya, maka mereka tidak termasuk dalam kalangan ahli al-Quran. Bukan itu sahaja, al-Quran juga tidak akan memberi syafaat kepada mereka, bahkan al-Quran itu pula menjadi hujah ke atas mereka — dan bukannya hujah buat mereka.
[5]
Berbalik kepada soalan yang diajukan, menurut Imam al-Nawawi, membaca al-Quran daripada mashaf lebih utama berbanding membacanya melalui hafalan kerana memandang pada mashaf termasuk dalam perkara ibadah yang diperintahkan, maka terhimpun bacaan dan pandangan itu. Inilah sebagaimana disebutkan oleh al-Qadhi Husain daripada kalangan ulama mazhab Syafi‘i dan Abu Hamid al-Ghazali serta sebahagian ulama salaf. Malah Imam al-Ghazali menukilkan dalam kitabnya
al-Ihya’
 bahawa ramai dalam kalangan sahabat R.Anhum, mereka membaca daripada mashaf — yakni dengan melihatnya. Mereka juga tidak suka keluar suatu hari tanpa langsung melihat pada mashaf. Selain itu, Ibn Abi Daud ada meriwayatkan berkenaan pembacaan al-Quran dengan melihat mashaf daripada ramai ulama salaf dan tidak ada perselisihan dalam perkara tersebut.
Sekiranya dikatakan, ia adalah berbeza-beza mengikut orang yang membaca. Justeru dipilih pembacaan pada mashaf bagi sesiapa yang sama dari segi kekhusyukkan dan tadabburnya dalam kedua-dua keadaan iaitu membaca dengan melihat mashaf dan membaca melalui hafalan. Begitu juga dipilih pembacaan melalui hafalan bagi sesiapa yang tidak boleh menyempurnakan kekhusyukkannya dengan perkara tersebut — yakni jika membacanya dengan melihat mashaf. Demikianlah juga jika membacanya dengan melihat mashaf dapat menambahkan lagi kekhusyukkan dan tadabburnya, maka inilah pendapat yang baik. Secara zahirnya, kalam ulama salaf dan perbuatan mereka adalah merujuk kepada perincian ini.
[6]
Kesimpulannya
Oleh itu, berdasarkan kepada perbahasan di atas, kami berpendapat bahawa membaca dengan melihat mashaf adalah lebih baik (afdhal) kerana terhimpun padanya dua perkara ibadah iaitu membaca al-Quran dan melihat mashaf. Selain itu, dengan melihat mashaf juga dapat membuatkan mata dan pandangan seseorang itu tertumpu (fokus) pada ayat-ayat al-Quran ketika membacanya dan menjauhkannya daripada perkara-perkara yang menyibukkannya daripada pembacaan al-Quran dan tadabbur.
Walau bagaimanapun, jika seseorang itu lebih dapat menghayati pembacaan al-Quran serta menambahkan kekhusyukkan dan tadabburnya melalui pembacaan secara hafalan, maka inilah yang terbaik buatnya. Namun, jika sama sahaja dari sudut penghayatan dan kekhusyukkan bagi kedua-dua pembacaan; dengan melihat mashaf dan melalui hafalan, maka tidak syak lagi bahawa membacanya dengan melihat mashaf adalah lebih baik (afdhal).
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Riwayat al-Tirmizi (2910)
[2]
 Riwayat Muslim (817); riwayat Ibn Majah (218); riwayat Ibn Hibban (772)
[3]
 Lihat
al-Mafatih fi Syarh al-Masabih
, 3/67-68;
Tatriz Riyadh al-Salihin
 oleh Faisal bin ‘Abd al-‘Aziz al-Mubarak, hlm. 581
[4]
 Riwayat Muslim (805); riwayat Ahmad (17637); riwayat al-Tirmizi (2883); riwayat Abu ‘Awanah dalam
mustakhrajnya
 (3934)
[5]
 Lihat
Mirqah al-Mafatih Syarh Misykah al-Masabih
, 4/1461.
[6]
 Lihat
al-Tibyan fi Adab Hamalah al-Quran
, hlm. 100.


#996 Membaca Surah Pilihan dalam Rakaat Ketiga dan Keempat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah hukum membaca surah pilihan selepas al-Fatihah dalam rakaat ketiga dan keempat? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, solat merupakan salah satu amal ibadat yang paling utama dalam kehidupan kita. Kemudian, dalam solat pula disyariatkan untuk membaca ayat-ayat al-Quran seperti surah al-Fatihah — yang merupakan salah satu rukun
qauli
 — dan ayat-ayat yang lain. Firman Allah SWT:
فَاقْرَءُوا مَا تَيَسَّرَ مِنْهُ وَأَقِيمُوا الصَّلَاةَ
Maksudnya:
 “
Maka bacalah mana-mana yang sudah kamu dapat membacanya dari al-Quran; dan dirikanlah solat.
”
[1]
Berbalik kepada soalan yang diajukan, al-Syirazi ada menyebutkan dalam kitabnya berkenaan perkara ini bahawa terdapat dua pendapat dalam mazhab Syafi‘i. Pendapat pertama iaitu mengikut pendapat
qadim
 Imam Syafi‘i menyatakan, ia tidak disunatkan — dan inilah pendapat muktamad dalam mazhab. Hal ini adalah berdasarkan kepada riwayat daripada Abu Qatadah:
أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَقْرَأُ بِأُمِّ الكِتَابِ وَسُورَةٍ مَعَهَا فِي الرَّكْعَتَيْنِ الأُولَيَيْنِ مِنْ صَلاَةِ الظُّهْرِ وَصَلاَةِ العَصْرِ. وَيُسْمِعُنَا الآيَةَ أَحْيَانًا وَكَانَ يُطِيلُ فِي الرَّكْعَةِ الأُولَى
Maksudnya
: “
Bahawasanya Nabi SAW membaca Surah al-Fatihah dan satu surah bersama-samanya dalam dua rakaat pertama solat Zuhur dan solat Asar. Terkadang, Baginda memperdengarkan bacaan ayat kepada kami dan Baginda memanjangkan (bacaan) dalam rakaat pertama
.”
[2]
Manakala dalam riwayat Abu Qatadah yang lain datang dengan lafaz:
أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَقْرَأُ فِي الرَّكْعَتَيْنِ الْأُولَيَيْنِ مِنَ الظُّهْرِ وَالْعَصْرِ، بِفَاتِحَةِ الْكِتَابِ وَسُورَةٍ وَيُسْمِعُنَا الْآيَةَ أَحْيَانًا، وَيَقْرَأُ فِي الرَّكْعَتَيْنِ الْأُخْرَيَيْنِ بِفَاتِحَةِ الْكِتَابِ
Maksudnya
: “
Bahawasanya Nabi SAW membaca dalam dua rakaat pertama bagi solat Zuhur dan solat Asar dengan surah al-Fatihah dan satu surah (yang lain). Terkadang Baginda memperdengarkan bacaan ayat kepada kami. Baginda membaca dalam dua rakaat akhir dengan (hanya) surah al-Fatihah
.”
[3]
Pendapat kedua pula menyatakan, ia adalah disunatkan sebagaimana disebutkan oleh Imam al-Syafi‘i dalam
al-Umm
. Hal ini adalah berdasarkan kepada riwayat daripada Abu Sa‘id al-Khudri R.A, beliau berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَقُومُ فِي الظُّهْرِ فِي الرَّكْعَتَيْنِ الْأُولَيَيْنِ، فِي كُلِّ رَكْعَةٍ قَدْرَ قِرَاءَةِ ثَلَاثِينَ آيَةً، وَفِي الْأُخْرَيَيْنِ فِي كُلِّ رَكْعَةٍ قَدْرَ قِرَاءَةِ خَمْسَ عَشْرَةَ آيَةً، وَكَانَ يَقُومُ فِي الْعَصْرِ فِي الرَّكْعَتَيْنِ الْأُولَتَيْنِ، فِي كُلِّ رَكْعَةٍ قَدْرَ قِرَاءَةِ خَمْسَ عَشْرَةَ آيَةً، وَفِي الْأُخْرَتَيْنِ قَدْرَ نِصْفِ ذَلِكَ
Maksudnya
: “
Bahawasanya Rasulullah SAW membaca surah dalam dua rakaat pertama solat Zuhur dengan kadar bacaan 30 ayat, dan dalam dua rakaat akhir pula Baginda membaca dengan kadar 15 ayat. Manakala dalam solat Asar, Baginda membaca dalam dua rakaat pertama dengan kadar 15 ayat dan dalam dua rakaat akhir pula dengan kadar separuh daripada itu — yakni dalam dua rakaat pertama
.”
[4]
Selain itu, hal ini juga kerana dalam rakaat disyariatkan untuk membaca surah al-Fatihah, maka disyariatkan juga untuk membaca surah lain di dalamnya sebagaimana dua rakaat yang pertama.
[5]
Selain daripada itu, Imam al-Nawawi ketika mensyarahkan kenyataan al-Syirazi di atas menjelaskan lagi berkenaan persoalan adakah disunatkan untuk membaca surah pilihan dalam rakaat ketiga dan keempat dengan menyebutkan, di sana terdapat dua pendapat yang masyhur. Pendapat yang pertama dan ia merupakan pendapat
 qadim
 Imam al-Syafi‘i menyatakan bahawa perkara itu tidak disunatkan. Ini merupakan pendapat al-Qadhi Abu al-Tayyib, serta al-Buwaiti dan al-Muzani menukilkannya daripada Imam al-Syafi‘i. Manakala pendapat yang kedua menyatakan bahawa ia adalah disunatkan sebagaimana dinaskan oleh Imam al-Syafi‘i dalam
al-Umm
. Begitu juga al-Syeikh Abu Hamid dan pengarang al-Hawi turut menukilkannya daripada
al-Imla’
.
Seterusnya, ulama dalam kalangan mazhab Syafi‘i berbeza pendapat mengenai pendapat mana yang lebih sahih daripada kedua-dua pendapat itu. Majoriti ulama dari Iraq berpendapat bahawa pendapat yang lebih sahih ialah hukumnya adalah sunat. Di antara mereka yang mensahihkan pendapat ini adalah seperti al-Syeikh Abu Hamid, al-Mahamili, pengarang
al-‘Uddah
, al-Syeikh Nasr al-Maqdisi dan al-Syasyi. Selain itu, terdapat juga sebahagian daripada kalangan ulama mazhab Syafi‘i yang mensahihkan pendapat bahawa hukumnya tidak disunatkan. Inilah pendapat yang lebih sahih dan ramai dalam kalangan ulama yang berfatwa dengannya. Ini adalah satu bentuk masalah yang difatwakan dengan pendapat
qadim
 ke atas pendapat
jadid
. Tambahan lagi, Imam al-Nawawi juga ada menyebutkan, ia bukan hanya pendapat
qadim
 semata-mata, bahkan terdapat dua nas daripada pendapat
jadid
 — yang menyokong — seperti mana yang dinukilkan mengenainya daripada al-Qadhi Abu al-Tayyib.
[6]
Di samping itu, Ibn Qudamah juga ada menyebutkan, tidak disunatkan untuk menambah bacaan selepas surah al-Fatihah dalam dua rakaat selain daripada dua rakaat pertama. Ibn Sirin menyatakan, beliau tidak mengetahui adanya perbezaan pendapat dalam kalangan ulama bahawa dalam dua rakaat pertama dibaca surah al-Fatihah dan surah (yang lain), manakala dalam dua rakaat akhir pula hanya dibaca surah al-Fatihah. Diriwayatkan perkara tersebut daripada Ibn Mas‘ud, Abu al-Darda’, Jabir, Abu Hurairah dan Aisyah. Selain itu, ini juga merupakan pendapat Malik,
ashab al-ra’y
, dan salah satu pendapat Imam al-Syafi‘i. Manakala dalam satu pendapat Imam al-Syafi‘i yang lain menyatakan bahawa boleh dibaca surah al-Fatihah bersama surah yang lain dalam dua rakaat akhir, berdasarkan riwayat daripada al-Sunabihi, beliau berkata:
صَلَّيْتُ خلفَ أبى بكرٍ الصِّدِّيقِ المغربَ، فدَنَوْتُ منهُ حتى إنَّ ثِيَابِى تكادُ تَمَسُّ ثيابَهُ، فقرأ في الرَّكْعةِ الأخِيرَةِ بِأُمِّ الكِتَابِ، وهذه الآيَةِ: رَبَّنَا لَا تُزِغْ قُلُوبَنَا
Maksudnya
: “
Aku mendirikan solat Maghrib di belakang Abu Bakar al-Siddiq — yakni berimamkannya. Lalu aku semakin rapat dengannya sehingga pakaianku hampir menyentuh pakaiannya. Beliau membaca dalam rakaat terakhir surah al-Fatihah dan ayat ini,
 ‘رَبَّنَا لَا تُزِغْ قُلُوبَنَا’.”
Manakala dalil yang menunjukkan bahawa ia tidak disunatkan adalah berdasarkan kepada hadith Abu Qatadah sebagaimana yang telah dinyatakan di atas. Begitu juga Umar ada menulis — surat — kepada Syuraih bahawa bacaan dalam dua rakaat pertama ialah surah al-Fatihah dan surah yang lain, manakala dalam dua rakaat terkahir punya hanya surah al-Fatihah. Adapun apa yang dilakukan oleh Abu Bakar al-Siddiq itu, sesungguhnya beliau memaksudkannya sebagai doa dan bukannya bacaan al-Quran. Namun, sekiranya beliau tetap memaksudkannya sebagai bacaan al-Quran, maka mengikuti Nabi SAW itu adalah lebih utama. Lebih-lebih lagi pendapat Umar dan selainnya daripada kalangan sahabat menyelisihinya — yakni menyelisihi perbuatan Abu Bakar.
[7]
Kesimpulannya
Berdasarkan kepada perbahasan dan perbincangan di atas, kami berpendapat bahawa tidak disunatkan untuk membaca surah pilihan selepas surah al-Fatihah dalam rakaat ketiga dan keempat sebagaimana pendapat muktamad dalam mazhab Syafi‘i dan jumhur ulama.
Sekalipun begitu, kami juga melihat perkara ini adalah luas. Dalam erti kata lain, tiada masalah jika seseorang itu mahu beramal sendiri dengan membaca surah tambahan selain al-Fatihah dalam rakaat ketiga dan keempat sekiranya perkara itu tidak menyebabkannya terlewat daripada mengikuti imam atau ketika solat secara bersendirian. Namun, jika dia seorang imam, maka sebaiknya dia meringkaskannya atau tidak membaca langsung surah tambahan dalam dua rakaat terakhir bagi meraikan keperluan makmum.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Surah al-Muzammil: 20
[2]
 Riwayat al-Bukhari (778)
[3]
 Riwayat Muslim (451)
[4]
 Riwayat Ahmad (11802)
[5]
 Lihat
al-Muhazzab
, 1/142.
[6]
 Lihat
al-Majmu‘ Syarh al-Muhazzab
, 3/386-387.
[7]
 Lihat
al-Mughni
, 2/281-282.


#997 Membayar Wang Pelincir bagi Mendapatkan Hak yang Tertahan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah hukumnya jika saya membayar wang pelincir untuk mendapatkan hak saya yang tertahan setelah berusaha dengan pelbagai cara bagi mendapatkan hak saya itu, tetapi semuanya tidak berhasil, sedangkan saya sangat memerlukannya. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
وَلَا تَأْكُلُوا أَمْوَالَكُم بَيْنَكُم بِالْبَاطِلِ وَتُدْلُوا بِهَا إِلَى الْحُكَّامِ لِتَأْكُلُوا فَرِيقًا مِّنْ أَمْوَالِ النَّاسِ بِالْإِثْمِ وَأَنتُمْ تَعْلَمُونَ
Maksudnya
: “
Dan janganlah kamu makan (atau mengambil) harta (orang-orang lain) di antara kamu dengan jalan yang salah, dan jangan pula kamu menghulurkan harta kamu (memberi rasuah) kepada hakim-hakim kerana hendak memakan (atau mengambil) sebahagian dari harta manusia dengan (berbuat) dosa, padahal kamu mengetahui (salahnya)
.”
[1]
Ayat di atas boleh difahami bahawa, janganlah sebahagian daripada kamu memakan atau mengambil harta sebahagian yang lain dengan cara yang batil seperti sumpah yang dusta, merampas, mencuri, rasuah, riba dan lain-lain. Selain itu, janganlah kamu menyampaikan hujah-hujah yang batil kepada hakim bagi tujuan memakan harta segolongan manusia dengan cara yang salah sedangkan kamu tahu perkara itu adalah haram ke atas kamu — untuk melakukannya.
[2]
Memahami makna rasuah
Menurut
Kamus Dewan Edisi Keempat
, rasuah ialah pemberian untuk menumbuk rusuk (menyogok, menyuap).
[3]
 Selain itu, rasuah juga diertikan sebagai sesuatu yang diberikan untuk membatalkan kebenaran atau untuk menegakkan kebatilan.
[4]
 Dr. Yusuf al-Qaradhawi pula menyebut bahawa termasuk memakan harta orang lain dengan cara yang batil ialah menerima rasuah. Dalam erti kata lain, wang yang diberikan kepada penguasa atau pegawai, supaya penguasa atau pegawai tersebut menjatuhkan hukuman yang menguntungkannya, atau hukum yang merugikan lawannya menurut kemahuannya, atau supaya didahulukan urusannya atau ditunda kerana ada suatu kepentingan dan sebagainya.
[5]
Menurut undang -undang Malaysia yang terkandung dalam Seksyen 3(a), (b) dan 4(a)(b), Akta Pencegahan Rasuah 1961 (Pindaan 1971) menafsirkan rasuah sebagai: “menerima atau memberi apa-apa suapan sebagai dorongan, upah atau galakkan kepada seseorang untuk melakukan sesuatu perbuatan atau untuk tidak melakukan sesuatu perbuatan yang ada hubungan dengan prinsipalnya.” Manakala suapan pula, menurut Seksyen 2, Akta Pencegahan Rasuah 1997 ialah; “Wang, derma, pinjaman, hadiah, cagaran beharga, harta atau kepentingan mengenai harta, iaitu apa-apa jenis harta sama ada alih atau tidak alih atau apa-apa manfaat seumpamanya.”
Justeru, dapat disimpulkan bahawa perbuatan memberi wang pelincir adalah termasuk di dalam perbuatan memberi rasuah. Pada asasnya, pengharaman rasuah jelas dinyatakan dalam al-Quran dan Sunnah. Firman Allah SWT:
سَمَّاعُونَ لِلْكَذِبِ أَكَّالُونَ لِلسُّحْتِ
Maksudnya
: “
Mereka sangat suka mendengar berita-berita dusta, sangat suka memakan segala yang haram (rasuah dan sebagainya).
”
[6]
Imam al-Baghawi ketika menjelaskan ayat di atas menyebutkan, ayat ini turun berkenaan para hakim Yahudi, Ka‘ab al-Asyraf dan yang sepertinya. Mereka menerima rasuah dan memutuskan hukum untuk memenangkan orang yang merasuah mereka.
[7]
Selain itu, terdapat riwayat daripada Abdullah bin ‘Amr bahawa Rasulullah SAW bersabda:
لَعْنَةُ اللَّهِ عَلَى الرَّاشِي وَالْمُرْتَشِي
Maksudnya
: “
Laknat Allah kepada pemberi rasuah dan penerima rasuah
.”
[8]
Selain daripada itu juga, tidak dapat dinafikan bahawa amalan rasuah akan menatijahkan kesan dan kesudahan yang sangat buruk seperti menghancurkan keadilan dalam sesebuah negara, pengurusan pentadbiran menjadi lambat dan kucar-kacir, muncul orang jahat yang bertambah jahat, menyebabkan pembahagian kekayaan yang tidak seimbang dan lain-lain lagi.
Terpaksa memberi rasuah bagi mendapatkan hak yang tertahan
Berbalik kepada soalan yang diajukan, al-Sindi ketika mensyarahkan hadith rasuah menyebutkan, terdapat pendapat menyatakan bahawa laknat Allah ini adalah bagi sesiapa yang melakukannya untuk perkara batil. Adapun sesiapa yang terpaksa memberinya bagi mengangkat kezaliman ke atas dirinya atau mendapatkan kembali haknya yang tertahan, maka dia tidak termasuk dalam laknat tersebut.
[9]
Selain itu, Dr. Yusuf al-Qaradawi menjelaskan lagi perkara ini dalam kitabnya bahawa sesiapa yang mempunyai sebarang hak yang diabaikan dan tiada lagi jalan lain bagi mendapatkannya kembali melainkan dengan memberi rasuah, ataupun dia ditimpa suatu kezaliman, yang mana tidak dapat melepaskan dirinya melainkan dengan memberi rasuah, maka yang paling utama baginya ialah bersabar sehingga Allah memudahkan baginya sebaik-baik jalan untuk melepaskannya daripada kezaliman atau untuk mendapatkan kembali haknya itu. Tetapi, jika dia memilih jalan memberi rasuah untuk mengatasi masalahnya itu, dosanya adalah ke atas siapa yang menerima rasuah tersebut dan bukan ke atas yang memberi rasuah, kerana dia telah mencuba pelbagai cara, namun tidak berhasil — sehingga tiada lagi jalan lain — bagi menolak kezaliman atau mendapatkan semula haknya tanpa bertindak terhadap hak orang lain.
[10]
Walau bagaimanapun, seseorang itu tidak boleh bermudah-mudah dalam hal ini, melainkan setelah tiada lagi jalan lain kerana rasuah tetap kekal hukumnya sebagai haram. Malah kelonggaran tersebut mestilah sekadar cukup bagi dia untuk menolak kezaliman dan mendapatkan kembali haknya sahaja serta tidak lebih daripada itu. Ini bertepatan dengan kaedah:
الضَّرُورَاتُ تُبِيحُ الْمَحْظُورَاتِ وَتُقَدَّر بِقَدَرِهَا
Maksudnya
: “
Keadaan darurat mengharuskan perkara-perkara yang asalnya haram dan mengambilnya cukup hanya sekadar yang perlu sahaja
.”
Oleh yang demikian, jika dia melakukan perkara yang haram lebih daripada had yang dibenarkan (ketika dalam keadaan darurat), maka dia telah berdosa.
Kemudian, Dr. Yusuf al-Qaradawi menambah lagi, terdapat sebahagian ulama membuat alasannya dengan hadith-hadith Nabi SAW yang memberitakan tentang sekumpulan orang yang datang menggesa Baginda SAW untuk memberikan kepada mereka sedekah, iaitu zakat sehingga Baginda SAW terpaksa memberikan kepada mereka, iaitu riwayat daripada Umar bin al-Khattab R.A, bahawa Nabi SAW bersabda:
إِن أحدكُم ليخرج بِصَدَقَتِهِ من عِنْدِي متأبطها وَإِنَّمَا هِيَ لَهُ نَار قال عمر: يَا رَسُول الله! كَيفَ تعطيه وَقد علمت أَنَّهَا لَهُ نَار؟ قَالَ: فَمَا أصنع؟ يأبون إِلَّا مَسْأَلَتي، ويأبى الله عز وَجل لي الْبُخْل
Maksudnya
: “
Ada dalam kalangan kamu akan pergi membawa sedekah yang aku berikannya kepada mereka, dengan mengepitnya (sedekah tersebut) di bawah ketiaknya, sedangkan ia itu adalah bara api neraka. Lantas Umar R.A bertanya: ‘Wahai Rasulullah! Bagaimana kamu memberinya sedang kamu tahu bahawa pemberian itu adalah bara api neraka?’ Baginda SAW menjawab: ‘Jadi, apa yang mesti aku lakukan? Mereka terus mendesak meminta-minta kepadaku, sedangkan Allah ‘Azza wa Jalla enggan aku menjadi bakhil.’
”
[11]
Jika terdesak dengan permintaan seseorang, Nabi SAW terpaksa memberikan peminta sedekah itu apa yang diketahuinya bakal menjadi bara api neraka apabila diambilnya, maka bagaimana pula caranya sekiranya terdesak dengan keperluan untuk menolak suatu kezaliman atau mengambil kembali hak yang diabaikan?!
[12]
Kesimpulannya
Berdasarkan kepada perbahasan dan perbincangan di atas, dengan mengambil kira situasi dan keadaan pihak yang bertanya, kami menyimpulkannya kepada beberapa perkara:
Islam mengharamkan orang Muslim untuk memberikan rasuah mahupun menerimanya atau terlibat di dalam perkara-perkara yang telah diharamkan atau menjadi wasilah kepada perkara yang haram. Hal ini bertepatan dengan kaedah:
كُلُّ مَا أَدَّى إِلَى الحَرَامِ فَهُوَ حَرَامٌ
Maksudnya
: “
Setiap perkara yang membawa kepada perkara haram, hukumnya adalah haram
.”
Namun, jika seseorang itu terpaksa terlibat di dalam perkara haram, seperti memberi wang pelincir bagi mendapatkan haknya yang tertahan atau bagi melepaskan dirinya daripada kezaliman, dia tidak berdosa sekiranya sudah tiada lagi jalan lain melainkan dengan perbuatan tersebut. Walau bagaimanapun diingatkan bahawa perbuatan itu mestilah cukup sekadar yang perlu sahaja, dan tidak boleh lebih daripada itu. Akan tetapi, sekiranya dia dapat bersabar, maka itulah yang lebih utama dan lebih baik baginya.
Semoga Allah SWT memberikan kefahaman yang jelas kepada kita semua dalam beragama dan kekuatan bagi melaksanakan segala perintah-Nya dan meninggalkan perkara-perkara yang haram. Ameen.
Wallahua‘lam.
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Surah al-Baqarah: 188
[2]
 Lihat
al-Tafsir al-Muyassar
, hlm. 29.
[3]
 Lihat
https://prpm.dbp.gov.my/cari1?keyword=rasuah
. Diakses pada 20 April 2022.
[4]
 Lihat
al-Mausu‘ah al-Fiqhiyyah al-Kuwaitiyyah
, 22/219.
[5]
 Lihat
al-Halal wa al-Haram fi al-Islam
, hlm. 379.
[6]
 Surah al-Ma’idah: 42
[7]
 Lihat
Ma‘alim al-Tanzil
, 3/58.
[8]
 Riwayat Ahmad (6984); riwayat Ibn Majah (2313)
[9]
 Lihat
Hasyiah al-Sindi ‘ala Sunan Ibn Majah
, 2/49-50.
[10]
 Lihat
al-Halal wa al-Haram fi al-Islam
, hlm. 382-383.
[11]
 Riwayat Ahmad (11123)
[12]
 Lihat
al-Halal wa al-Haram fi al-Islam
, hlm. 383.


#998 Mencium Kaki Ibu dan Kaki Orang Soleh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukumnya mencium kaki ibu atau orang alim sebagai tanda hormat kepadanya? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya diharuskan untuk mencium tangan orang alim yang warak, pemerintah yang adil, kedua ibu bapa, para guru dan semua orang yang berhak untuk dihormati dan dimuliakan. Begitulah juga diharuskan untuk mencium kepala, dahi dan (kedudukan) antara dua mata mereka. Akan tetapi perkara tersebut dibolehkan sekiranya dengan tujuan untuk menghormati, memuliakan dan merendah diri, ketika bertemu dan berpisah serta jauh daripada syahwat. Selain itu, dinukilkan daripada Ibn Battal bahawa Imam Malik mengingkari perbuatan mencium tangan. Walau bagaimanapun, al-Abhari menyatakan bahawa Imam Malik membenci perbuatan tersebut jika ia bertujuan untuk membesar-besarkan dan mengagungkan orang itu, namun jika ia bertujuan untuk medekatkan diri kepada Allah SWT kerana agama, ilmu dan kemuliaanya, maka ia diharuskan.
[1]
Berbalik kepada soalan yang diajukan, terdapat riwayat daripada Zari‘ bin ‘Amir, beliau berkata:
لَمَّا قَدِمْنَا الْمَدِينَةَ فَجَعَلْنَا نَتَبَادَرُ مِنْ رَوَاحِلِنَا فَنُقَبِّلُ يَدَ النَّبِيِّ صلى الله عليه وسلم وَرِجْلَهُ
Maksudnya:
 “
Tatkala kami tiba di Madinah, kami berlumba-lumba untuk turun daripada tunggangan kami, kemudian kami mencium tangan Nabi SAW dan kaki Baginda.
”
[2]
Selain itu, terdapat juga riwayat daripada Safwan bin ‘Assal, beliau berkata:
قَالَ يَهُودِيٌّ لِصَاحِبِهِ: اذْهَبْ بِنَا إِلَى هَذَا النَّبِيِّ فَقَالَ صَاحِبُهُ: لَا تَقُلْ نَبِيٌّ، إِنَّهُ لَوْ سَمِعَكَ كَانَ لَهُ أَرْبَعَةُ أَعْيُنٍ، فَأَتَيَا رَسُولَ اللَّهِ صَلَّى اللَّهُ عَلَيْهِ وَسَلَّمَ فَسَأَلَاهُ عَنْ تِسْعِ آيَاتٍ بَيِّنَاتٍ. فَقَالَ لَهُمْ: لَا تُشْرِكُوا بِاللَّهِ شَيْئًا، وَلَا تَسْرِقُوا، وَلَا تَزْنُوا، وَلَا تَقْتُلُوا النَّفْسَ الَّتِي حَرَّمَ اللَّهُ إِلَّا بِالحَقِّ، وَلَا تَمْشُوا بِبَرِيءٍ إِلَى ذِي سُلْطَانٍ لِيَقْتُلَهُ، وَلَا تَسْحَرُوا، وَلَا تَأْكُلُوا الرِّبَا، وَلَا تَقْذِفُوا مُحْصَنَةً، وَلَا تُوَلُّوا الفِرَارَ يَوْمَ الزَّحْفِ، وَعَلَيْكُمْ خَاصَّةً اليَهُودَ أَنْ لَا تَعْتَدُوا فِي السَّبْتِ، قَالَ: فَقَبَّلُوا يَدَيْهِ وَرِجْلَيْهِ. فَقَالَا: نَشْهَدُ أَنَّكَ نَبِيٌّ. قَالَ: فَمَا يَمْنَعُكُمْ أَنْ تَتَّبِعُونِي؟ قَالُوا: إِنَّ دَاوُدَ دَعَا رَبَّهُ أَنْ لَا يَزَالَ مِنْ ذُرِّيَّتِهِ نَبِيٌّ، وَإِنَّا نَخَافُ إِنْ تَبِعْنَاكَ أَنْ تَقْتُلَنَا اليَهُودُ
Maksudnya
: “
Seorang yahudi berkata kepada temannya: ‘Marilah kita berangkat bersama menemui Nabi ini.’ Lalu temannya berkata: ‘Jangan katakan Nabi kerana apabila beliau mendengar perkataanmu— yang mengatakannya sebagai Nabi — maka beliau akan memiliki empat mata — yakni akan bergembira.’ Setelah itu, kedua-duanya datang bertemu Rasulullah SAW dan bertanya kepada Baginda tentang sembilan ayat bayyinat. Maka Baginda bersabda kepada mereka: ‘Janganlah kamu menyekutukan Allah dengan sesuatu apapun, jangan mencuri, jangan berzina, jangan membunuh jiwa yang diharamkan oleh Allah kecuali dengan hak,

jangan kamu berjalan dengan seorang yang tidak bersalah kepada penguasa agar dia membunuhnya, jangan melakukan sihir, jangan memakan riba, jangan menuduh zina ke atas perempuan-perempuan suci, jangan berpaling lari dari medan perang, dan kepada kamu secara khususnya wahai orang Yahudi, janganlah kamu melampaui batas pada hari Sabtu.’” Safwan berkata: “Mereka terus mencium kedua tangan dan kaki Baginda, lalu kedua-duanya berkata: ‘Kami bersaksi bahawa engkau ialah seorang Nabi.’ Baginda bertanya: ‘Apakah yang menghalang kamu daripada mengikutiku?’ Mereka menjawab: ‘Sesungguhnya Nabi Daud berdoa kepada Tuhannya agar senantiasa ada daripada keturunannya seorang nabi, dan kami takut jika kami mengikutimu, maka orang-orang Yahudi akan membunuh kami.
”
[3]
Tambahan lagi, diriwayatkan bahawa Thabit R.A pernah mencium tangan Anas bin Malik R.A,
[4]
 dan Ali R.A juga pernah mencium tangan atau kaki al-‘Abbas R.A.
[5]
  Bahkan al-Tirmizi telah menamakan bab dalam kitabnya sebagai ‘Bab Hadith-hadith Mengenai Mencium Tangan dan Kaki.’ Kemudian dimasukkan di bawah bab tersebut hadith Safwan di atas.
[6]
Selain daripada itu, al-Mubarakfuri ketika mensyarahkan hadith di atas menyebutkan, ia menunjukkan kepada keharusan untuk mencium tangan dan kaki.
[7]
 Malah Imam al-Nawawi menyebutkan, disunatkan untuk mencium tangan orang soleh, alim dan seumpamanya dalam kalangan ahli akhirat. Manakala mencium tangan seseorang kerana kekayaan, keduniaan atau kedudukannya pula, hukumnya adalah makruh. Bahkan al-Mutawalli berpendapat tidak boleh dan memberi isyarat kepada keharamannya. Kemudian, Imam al-Nawawi turut menyatakan bahawa mencium kepala dan kaki, hukumnya adalah seperti mana mencium tangan.
[8]
Selain itu, Ibn Muflih menyebutkan bahawa Abu ‘Ubaidah mengambil tangan Umar untuk menciumnya, tetapi ditahan oleh Umar. Kemudian, beliau bergegas ingin memegang kakinya, maka Umar berkata: “
Aku tidak redha engkau melakukan perkara itu. Bagimana pula dengan ini?
”
[9]
 Justeru, dapat difahami bahawa perbuatan Abu ‘Ubaidah itu menunjukkan kepada keharusannya. Adapun Umar menghalangnya — yakni tidak membenarkannya — kerana beliau tidak menyukai perbuatan tersebut disebabkan oleh sifat tawaduknya. Selain itu, Ibn Muflih juga ada menukilkan dalam kitabnya mengenai perbuatan Sufyan bin ‘Uyainah dan al-Fudhail bin ‘Iyadh mencium Husain bin Ali al-Ju‘fi, di mana salah seorang daripada mereka mencium tangannya, manakala salah seorang lagi mencium kakinya.
[10]
Begitu juga Muhammad bin Soleh al-‘Uthaimin ketika mensyarahkan hadith ini dalam
Riyadh al-Salihin
 menyimpulkan bahawa perbuatan dua orang lelaki yahudi yang mencium tangan dan kaki Nabi SAW, lalu Baginda mengiyakan perbuatan tersebut — yakni tidak mengingkarinya — menunjukkan kepada keharusan mencium tangan dan kaki orang yang lebih tua, mulia dan berilmu. Termasuklah juga mencium tangan dan kaki ibu, bapa dan orang yang menyerupainya (yakni dalam kalangan orang yang dihormati) kerana bagi kedua-duanya hak. Inilah di antara sifat tawaduk.
[11]
 Di samping itu, ‘Abd al-Muhsin ‘Abbad juga pernah ditanya oleh seseorang bahawa bapanya kadang-kadang menyuruhnya mencium kakinya? Beliau menjawab, tiada sebarang halangan untuk menciumnya — yakni boleh menciumnya.
[12]
Walau bagaimanapun, Muhammad bin Soleh al-‘Uthaimin juga ada mengingatkan  bahawa mencium tangan sebagai tanda penghormatan bagi sesiapa yang tergolong dalam kalangan orang yang dihormati dan dimuliakan seperti ayah, orang alim (atau orang yang sudah berusia) dan guru, maka tidak mengapa melakukannya kecuali dikhuatiri adanya kemudaratan iaitu orang yang dicium tangannya itu merasa takjub dengan dirinya sendiri dan melihat diri mereka berada di kedudukan yang tinggi. Maka, dalam hal ini ia tidak dibenarkan disebabkan oleh mafsadah tersebut.
[13]
Kesimpulannya
Berdasarkan kepada perbahasan di atas, kami berpendapat bahawa mencium kaki para ulama, orang soleh, ibu bapa dan seumpamanya, hukumnya adalah diharuskan sebagaimana diharuskan juga untuk mencium tangan dan dahi mereka, dengan syarat tidak berlebih-lebihan sehingga ke tahap mengagungkan dan mensucikan mereka, atau adanya kemudaratan seperti menimbulkan perasaan ujub dalam diri orang yang dicium tangannya itu, perasaan syahwat dan seumpamanya. Maka, dalam keadaan ini ia tidak dibenarkan, malah ada yang menghukumnya sebagai haram.
Sekalipun begitu, kami juga mengingatkan supaya berusahalah sedaya upaya untuk membezakannya daripada rupa bentuk sujud. Selain itu, budaya mencium kaki orang alim dan seumpamanya ini, sebaiknya tidak dijadikan amalan kebiasaan kerana dikhuatiri ia akan menimbulkan fitnah disebabkan ia bukan budaya dalam kalangan masyarakat setempat. Cukuplah dengan hanya bersalaman lalu mencium tangan atau dahi mereka — yakni orang alim atau orang soleh itu.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Lihat
al-Mausu‘ah al-Fiqhiyyah al-Kuwaitiyyah,
13/131; Lihat juga
Fath al-Bari
 oleh Ibn Hajar, 11/57.
[2]
 Riwayat Abu Daud (5225)
[3]
 Riwayat al-Nasa’i (4078); Riwayat Ibn Majah (3705); Riwayat al-Tirmizi (2733); al-Tirmizi menilainya sebagai hasan sahih. Al-Albani menilainya sebagai dhaif dalam
Dhaif al-Tirmizi
. Namun, ramai dalam ulama menilainya sebagai sahih seperti al-Hafiz Ibn Hajar dalam
al-Talkhis al-Habir
 (5/240), Ibn al-Mulaqqin dalam
al-Badr al-Munir
(9/48), dan Imam al-Nawawi dalam
al-Majmu‘
 (4/640) dan
Riyadh al-Salihin
 (889)
[4]
 Riwayat al-Bukhari dalam
al-Adab al-Mufrad
 (974)
[5]
 Riwayat Ibn al-Muqri’ dalam
al-Rukhsah fi Taqbil al-Yad
 (13)
[6]
 Lihat
Sunan al-Tirmizi
, 5/77.
[7]
 Lihat
Tuhfah al-Ahwazi
, 7/437.
[8]
 Lihat
al-Majmu‘ Syarh al-Muhazzab
, 4/636-637.
[9]
 Lihat
al-Adab al-Syar‘iyyah
, 2/259.
[10]
 Lihat
al-Adab al-Syar‘iyyah
, 2/259.
[11]
 Lihat
Syarh Riyadh al-Salihin
, 4/451.
[12]
 Lihat
Syarh Sunan Abi Daud
, 29/342.
[13]
 Lihat
Liqa’ al-Bab al-Maftuh
, 177/30.


#999 Sujud Syukur Pemain Bola Tanpa Wudhu dan Menghadap Kiblat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum sujud syukur bagi pemain bola sepak dalam keadaan tidak berwudhu’ dan menghadap kiblat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Syukur merupakan pengiktirafan terhadap kurniaan Tuhan dengan memujinya. Hakikatnya menzahirkan atas kesan nikmat pada lidah, hati dan anggota badan di mana lidah memuji, hati mengiktiraf dan anggota badan melakukan mengikut apa yang diredhai-Nya.
[1]
 Syukur pada istilah ialah seorang hamba menggunakan semua nikmat kurniaan Allah kepadanya untuk mentaati-Nya.
[2]
Sedangkan takrif sujud syukur sebagai sujud yang dilakukan oleh seseorang ketika mendapat nikmat atau tertolak bala.
[3]
Ulama telah khilaf (berselisih pandangan) berkenaan dengan sujud syukur seperti berikut:
Pandangan pertama: Ia tidak disyariatkan. Inilah pendapat Abu Hanifah, Malik dalam satu pendapat yang masyhur dan al-Nakha’ie mengikut yang dinyatakan oleh Ibn al-Munzir.
Pandangan kedua: Ia disyariatkan dan hukumnya sunat. Inilah pendapat Imam al-Syafi’e, Ahmad, Ishaq, Abu Thaur, Ibn al-Munzir, Abu Yusuf, Muhammad Ibn Habib daripada mazhab Maliki dan Ibn Qassar menisbahkan kepada Imam Malik bahkan ditashihkan oleh al-Banani.
Dalil Sujud Syukur
Dalil yang menunjukkan kepada pensyariatan sujud syukur adalah berdasarkan hadith Nabi SAW daripada Abu Bakrah RA, katanya:
أَنَّهُ كَانَ إِذَا جَاءَهُ أَمْرُ سُرُورٍ أَوْ بُشِّرَ بِهِ خَرَّ سَاجِدًا شَاكِرًا لِلَّهِ
Maksudnya:
 “
Adalah Nabi SAW ketika telah datang sesuatu perkara yang menggembirakan ataupun diceritakan sesuatu yang gembira dengannya akan turun sujud, bersyukur terhadap Allah SWT.”
[4]
Antara hujahnya adalah berdasarkan hadith daripada Abu Bakrah R.A, katanya:
أَنَّ النَّبِيَّ صَلَّى الله عَليْهِ وسَلَّمَ كَانَ إِذَا أَتَاهُ أَمْرٌ يَسُرُّهُ أَوْ بُشِّرَ بِهِ ، خَرَّ سَاجِدًا ، شُكْرًا لِلَّهِ تَبَارَكَ وَتَعَالَى
Maksudnya
:
“Bahawa sesungguhnya Nabi SAW apabila datang kepadanya sesuatu yang menggembirakan atau khabar gembira, beliau lantas sujud untuk berterima kasih kepada Allah SWT.”
[5]
Dalam riwayat lain, daripada Abu Bakrah R.A juga, beliau berkata:
اَنَّ النَّبِىَّ صَلَّى اللهُ عَلَيْهِ وَسَلَّمَ كَانَ اِذَا جَاءَهُ خَبَرٌ يَسُرُّهُ خَرَّ سَاجِدًا للهِ
Maksudnya
:
“Bahawa sesungguhnya apabila datang kepada Nabi SAW sesuatu yang baik yang menggembirakan, beliau langsung sujud kerana berterima kasih kepada Allah SWT.”
[6]
Begitu juga diriwayatkan daripada para Sahabat yang mana turut juga melakukan sujud syukur ketika menerima satu perkhabaran yang gembira. Sebagai contoh, diriwayatkan bahawa Abu Bakar RA sujud syukur ketika pembukaan Yamamah dan mendengar perkhabaran Musailamah al-Kazzab dibunuh. Begitu juga Ali RA telah sujud syukur apabila mendapati bahawa Dzu al-Thudayyah daripada kalangan Khawarij telah terbunuh. Seterusnya, diriwayatkan juga bahawa Ka’ab bin Malik telah sujud syukur ketika mana mendengar khabar bahawa taubatnya telah diterima oleh Allah SWT.
Disunatkan untuk melakukan sujud syukur ketika mana menerima kurnian nikmat daripada Allah SWT seumpama kelahiran anak, mendapat harta, pangkat, lulus peperiksaan dengan cemerlang dan juga selainnya. Begitu juga disunatkan untuk sujud syukur ketika mana kita terbebas dari segala bala dan bencana sepertimana terselamat dari kemalangan, gempa bumi dan juga perkara-perkara yang tidak baik.
Sepertimana dijelaskan, inilah pendapat al-Syafi’e (begitu juga pendokong mazhab Syafi’e), Ahmad bin Hanbal (begitu juga pendokong mazhab Hanbali), Ishak, Abu Thaur dan juga Ibn al-Munzir. Adapun al-Nakha’ie, Malik dan juga Abu Hanifah berpendapat bahawa sujud syukur adalah makruh.
[7]
 Namun, terdapat juga pendapat sebahagian Malikiyyah yang mengatakan bahawa sunatnya sujud syukur.
Pemain Bola Sepak Melakukan Sujud Syukur

 Kerana Gembira Dengan Gol Yang Diperoleh
Antara yang sering menunjukkan contoh sujud ketika menjaringkan gol ialah salah seorang pemain Liverpool berbangsa Mesir, iaitu Mohamad Salah. Apa yang paling menarik tentang gol Mohamad Salah ialah sambutannya yang konsisten. Beliau melakukan dua perkara selepas menjaringkan gol iaitu dengan memeluk rakan sepasukannya iaitu tindak balas yang biasa. Tetapi kemudian, dia melakukan sujud, iaitu sujud syukur. Persembahan Mohamad Salah dengan sujud di luar solat ialah ungkapan kesyukuran khusus untuk gol yang dijaringkan. Walaupun ramai pemain bola sepak Liga Perdana yang lain beragama Islam, Mohamad Salah adalah satu-satunya yang kerap dan konsisten sujud di atas padang.
[8]
Dalam isu ini, hal ini berkait rapat dengan sujud syukur itu, adakah wajib untuk dilakukan dengan berwudhu’, menghadap kiblat ataupun tidak. Terdapat pandangan para ulama’ yang membenarkan untuk sujud syukur tanpa wudhu’ serta tidak pula menghadap kiblat. Ini adalah pendapat kebanyakan salaf  serta sebahagian al-Malikiyyah.
[9]
 Begitu juga ianya adalah pendapat jemaah
muhaqqiq
 seperti Ibn Jarir al-Tabari, Syeikh al-Islam Ibn Taimiyyah
[10]
, Ibn al-Qayyim
[11]
, al-Syaukani
[12]
 dan al-San’ani
[13]
. Hal ini kerana:
Pendapat yang mengatakan bahawa sujud syukur memerlukan wudhu’ perlu mendatangkan dalil.
Mengqiyaskan sujud syukur dengan solat adalah tidak tepat kerana sujud syukur itu adalah sujud dan bukannya seperti solat.
Zahir hadith Abu Bakrah RA yang menunjukkan bahawa Nabi SAW terus sujud syukur tatkala menerima sesuatu yang menggembirakan Baginda.
 Tiada pula disebutkan perlunya dalam keadaan berwudhu’. Sekiranya memerlukan wudhu’ pasti akan diterangkan oleh Baginda SAW kerana berhajatkan kepadanya bahkan hadith menyebutkan Nabi SAW terus sujud tatkala menerima khabar yang gembira.
Sujud syukur dilakukan apabila mendapat nikmat atau terselamat dari mudarat tanda syukur kepada Allah SWT. Ianya dilakukan secara serta merta.
 Jika memerlukan kepada wudhu’, sudah tentu ianya tidak dapat dilakukan dengan segera kerana perlu mencari air untuk berwudhu’, mencari kiblat kemudian barulah boleh melakukan sujud syukur. Ini boleh menghilangkan rahsia makna disyariatkan sujud syukur itu sendiri.
Mantan Mufti Besar Arab Saudi ketika ditanya berkenaan isu sujud syukur tanpa wudhu’, maka beliau menjawab: Sujud tilawah adalah sujud yang terpisah daripada solat (
mustaqil
), jika di luar solat, boleh sujud dalam keadaan tidak berwudhu’ mengikut sujud yang betul, dan ini sama juga dengan sujud syukur. Hal ini kerana kedua-dua sujud ini berlaku dengan sebab-sebab yang mungkin berlaku semasa seseorang itu tidak dalam keadaan suci. Boleh jadi seseorang itu membaca al-Quran dengan tidak melihat mushaf tanpa wudhu’, apabila dia melalui ayat sujud tilawah ataupun datangnya berita yang menggembirakannya, sedangkan dia tidak beada dalam keadaan suci, maka dia boleh sujud tanda syukur kepada Allah dan ini merupakan perkara yang baik. Di dalam hadith,
“Bahawa sesungguhnya Nabi SAW apabila datang kepadanya sesuatu yang menggembirakan, baginda lantas sujud kepada Allah.
[14]
Kesimpulan
Kami melihat di dalam isu ini, pendapat yang lebih dekat adalah pendapat yang mengatakan bahawa
 sujud syukur boleh dilakukan tanpa adanya wudhu’ dan juga menghadap ke kiblat. Ini dengan melihat bahawa tiada dalil yang menjadi pemutus akan perlunya untuk berwudhu’ dan menghadap kiblat. Justeru, dibolehkan untuk pemain bola sepak muslim meraikan gol dengan melakukan sujud syukur tanpa wudhu’ dan tanpa menghadap kiblat.
Bahkan ia boleh jadi satu cara untuk pemain bola muslim untuk menunjukkan syiar Islam dan boleh jadi juga dalam satu bentuk dakwah kepada yang bukan Islam untuk menyatakan bahawa orang Islam apabila mendapat nikmat akan tetap mengingati Allah dengan bersujud kepada-Nya.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 21 April 2022 bersamaan 19 Ramadhan 1443H
[give_form id=”14962″]
[1]
 Lihat
Madarij al-Salikin,
2/244
[2]
 Lihat
Hasyiah al-Syabramalisi,
1/22
[3]
 Lihat
Syarh al-Minhaj
dan
Hasyiah al-Qalyubi,
1/208
[4]
 Riwayat Abu Daud (2774)
[5]
 Riwayat Ibn Majah (1394)
[6]
 Riwayat Abu Daud (2774)
[7]
 Lihat
al-Mughni
,
1/449 dan
al-Majmu’
,
4/70
[8]
 Lhat
https://theconversation.com/liverpool-fcs-mohamed-salahs-goal-celebrations-a-guide-to-british-muslimness-93084
[9]
 Lihat
Mawahib al-Jalil fi Syarh Mukhtasar al-Khalil
, 2/62
[10]
 Lihat
al-Fatawa al-Kubra
, 5/340
[11]
 Lihat
Tahzib Sunan
, 1/69
[12]
 Lihat
Nail al-Autar
, 3/127
[13]
 Lihat
Subul al-Salam
, 1/315
[14]
 Lihat
Fatawa Nur ‘ala al-Darb,
 10/450


#1079 Adakah Jin Juga Makan dan Minum?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan

Adakah jin makan dan minum sebagaimana manusia?
Jawapan
Kebanyakan hadis-hadis sahih menyebutkan bahawa jin turut makan dan minum. Dalam Sahih al Bukhari, terdapat sebuah hadith daripada Abu Hurairah RA:
أَنَّهُ كَانَ يَحْمِلُ مَعَ النَّبِىِّ – صلى الله عليه وسلم – إِدَاوَةً لِوَضُوئِهِ وَحَاجَتِهِ ، فَبَيْنَمَا هُوَ يَتْبَعُهُ بِهَا فَقَالَ « مَنْ هَذَا » . فَقَالَ أَنَا أَبُو هُرَيْرَةَ . فَقَالَ « ابْغِنِى أَحْجَارًا أَسْتَنْفِضْ بِهَا ، وَلاَ تَأْتِنِى بِعَظْمٍ وَلاَ بِرَوْثَةٍ » . فَأَتَيْتُهُ بِأَحْجَارٍ أَحْمِلُهَا فِى طَرَفِ ثَوْبِى حَتَّى وَضَعْتُ إِلَى جَنْبِهِ ثُمَّ انْصَرَفْتُ ، حَتَّى إِذَا فَرَغَ مَشَيْتُ ، فَقُلْتُ مَا بَالُ الْعَظْمِ وَالرَّوْثَةِ قَالَ « هُمَا مِنْ طَعَامِ الْجِنِّ ، وَإِنَّهُ أَتَانِى وَفْدُ جِنِّ نَصِيبِينَ وَنِعْمَ الْجِنُّ ، فَسَأَلُونِى الزَّادَ ، فَدَعَوْتُ اللَّهَ لَهُمْ أَنْ لاَ يَمُرُّوا بِعَظْمٍ وَلاَ بِرَوْثَةٍ إِلاَّ وَجَدُوا عَلَيْهَا طَعَامًا
Bahawa beliau pernah membawa sedikit air sahaja untuk kegunaan Rasulullah SAW bagi berwuduk dan hajatnya yang lain. Tatkala dia menghampiri Rasulullah SAW, Baginda SAW bertanya: “Awak siapa?” “Saya… Abu Hurairah”.”Tolong dapatkan aku beberapa ketul batu untuk beristinjak dengannya. Tapi jangan bawakan tulang dan ketul-ketul tahi binatang” ujar Rasulullah S.A.W Maka aku pun membawa beberapa ketul batu yang diisi dalam bajuku sehinggalah sampai ke tempat Rasulullah S.A.W., lalu aku letakkan batu tersebut ditepinya. Selepas itu aku berlalu pergi. Apabila baginda telah selesai menunaikan hajatnya dan ketika itu aku berjalan bersama-samanya, aku pun bertanya kepada baginda S.A.W.: “Apa kenanya dengan tulang dan ketulan tahi binatang itu?” Jawab Rasulullah S.A.W.: “Kedua-duanya adalah makanan makhluk jin. Dan sesungguhnya makhluk tersebut pernah menghantar satu delegasi kepadaku bertujuan meminta supaya aku menentukan makanan mereka. Aku pun kemudiannya berdoa kepada Allah S.W.T., Jadi tidaklah mana-mana tulang serta tahi binatang ternakan yang mereka temui melainkan ianya menjadi makanan mereka.”
 (Riwayat al-Bukhari, no. 3860)
Imam Muslim pula telah meriwayatkan sebuah hadis dari Abdullah ibnu Umar bahawa Rasulullah S.A.W. telah bersabda:
إِذَا أَكَلَ أَحَدُكُمْ فَلْيَأْكُلْ بِيَمِينِهِ، وَإِذَا شَرِبَ فَلْيَشْرَبْ بِيَمِينِهِ، فَإِنَّ الشَّيْطَانَ يَأْكُلُ بِشِمَالِهِ وَيَشْرَبُ بِشِمَالِهِ
Maksudnya:
“Apabila seseorang kamu hendak makan, maka makanlah dengan menggunakan tangan kanannya. Begitu juga sekiranya hendak minum, maka minumlah dengan menggunakan tangan kanan kerana sesungguhnya syaitan itu makan dan minum dengan menggunakan tangan kirinya.”
(Riwayat Muslim, no. 105)
Dalam Sahih Imam Muslim ada meriwayatkan sebuah hadis dari Abu Huzaifah r.a. katanya: Ketika bersama-sama Rasulullah SAW, apabila dihidangkan makanan kepada kami, kami tidak akan menjamahnya melainkan apabila ianya telah dijamah oleh Rasulullah S.A.W. terlebih dahulu. Suatu ketika, kami telah dihidangkan makanan, tiba-tiba datang seorang kanak-kanak kecil menerkam untuk menjamah makanan tersebut seolah-olah ada sesuatu yang menolaknya agar berbuat demikian. Lantas Rasulullah S.A.W. segera memegang tangan kanak-kanak tersebut (dari menjamah makanan). Kemudian datang pula seorang Arab Badwi, keadaannya sama seperti kanak-kanak tadi. Lantas Rasulullah S.A.W. segera memegang tangan beliau, sambil bersabda:
إِنَّ الشَّيْطَانَ يَسْتَحِلُّ الطَّعَامَ أَنْ لَا يُذْكَرَ اسْمُ اللهِ عَلَيْهِ، وَإِنَّهُ جَاءَ بِهَذِهِ الْجَارِيَةِ لِيَسْتَحِلَّ بِهَا فَأَخَذْتُ بِيَدِهَا، فَجَاءَ بِهَذَا الْأَعْرَابِيِّ لِيَسْتَحِلَّ بِهِ فَأَخَذْتُ بِيَدِهِ، وَالَّذِي نَفْسِي بِيَدِهِ، إِنَّ يَدَهُ فِي يَدِي مَعَ يَدِهَا .
Maksudnya: “Sesungguhnya syaitan pasti akan menodai makanan yang dengan nama Allah. Sesungguhnya syaitan telah datang melalui budak perempuan tadi untuk menodai hidangan makanan tersebut, sebab itu aku cepat-cepat memegang tangannya. Begitu juga ia datang melalui Arab Badwi tadi, untuk tujuan yang sama dan aku sempat menghalangnya. Demi diriku yang berada di dalam genggaman TanganNya, sesungguhnya aku benar-benar telah memegang tangan syaitan [yang ada bersama] tangan kanak-kanak perempuan itu tadi.” (Riwayat Muslim, no. 102)
Dalam hal ini, ada tiga pendapat berkenaan makan dan minum jin:
Kesemua makhluk jin tidak makan dan tidak minum. Ini adalah pendapat yang tidak tepat dan tidak mempunyai sebarang dalil.
Ada sejenis daripada jin yang makan dan minum dan sejenis yang lain tidak sedemikian. Mereka berdalilkan kepada sebuah hadis riwayat Ibn ‘Abd al-Barr daripada Wahb ibn Munabbih yang berkata:
“Makhluk jin itu terdapat dalam berbagai jenis. Ada dari mereka yang jenisnya seperti angin. Mereka tidak makan, tidak minum dan juga tidak beranak-pinak. Ada sejenis yang makan, minum beranak-pinak. Dan ada juga sejenis yang lain seperti al-su’ala’, al-ghul, dan lain-lain”.
 (Riwayat Ibn Jarir yang diambil daripada
Lawami’ al-Anwar
,
2/222)
Boleh jadi pendapat ini ada kebenarannya.
Kesemua makhluk-makhluk jin ini sememangnya makan dan minum. Pada pandangan saya, pendapat ini paling kuat lantaran ianya berdasarkan kepada beberapa hadis-hadis sahih yang bertindak menguatkan di antara satu sama lain.
Wallahua‘lam.
Bertarikh: 7 Februari 2023 bersamaan 16 Rejab 1444H


#5 Air Zamzam Tawaf Dijadikan Ubat

SOALAN
Apakah hukumnya jika kita bertawaf di Baitullah al-Haram sambil membawa beberapa botol air zamzam dengan niat untuk dijadikan ibu ubat bagi mengubati penyakit dan bagaimana pula dgn tawaf kita?
JAWAPAN
Antara sunat dalam tawaf (selepas tawaf) sebagaimana dinukilkan oleh Habib Hasan bin Ahmad bin Muhammad al-Kaff dalam
al-Taqrirat al-Sadidah
adalah meminum air zamzam sepuas-puasnya.
[1]
Daripada Jabir bin Abdillah RA telah mendengar Rasulullah SAW bersabda:
مَاءُ زَمْزَمَ، لِمَا شُرِبَ لَهُ
Maksudnya:
“Air zamzam bergantung pada sesiapa yang meminumnya.”
[2]
Nabi SAW sendiri mengakui fadhilat air zamzam yang mengenyangkan dan ubat bagi penyakit sebagaimana sabdanya:
إِنَّهَا مُبَارَكَةٌ، وَهِيَ طَعَامُ طُعْمٍ، وَشِفَاءُ سُقْمٍ
Maksudnya:
“Sesungguhnya ia mengandungi keberkatan. Ia makanan yang mengenyangkan dan penawar bagi penyakit.”
[3]
Justeru, tidaklah perlu dibawa tawaf kerana dibimbangi tertumpah atas orang lain. Ia juga boleh menganggu konsentrasi untuk beribadah dan berzikir ketika tawaf.
Wallahu a’lam.
[1]

Al-Taqrirat al-Sadidah fi al-Masa’il al-Mufidah,
m. 483
[2]
 Riwayat Ibn Majah, no. 3062
[3]
 Riwayat Abu Daud, no. 459


#1089: Amalan Kebaikan Sebelum Memeluk Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Orang bukan Islam yang buat amalan baik, kemudian dia masuk Islam. Maka, amalan semasa kufur, adakah dikira?
Jawapan
Dalam menjawab persoalan ini, kami merujuk kepada hadith Rasulullah SAW, sebagaimana Hakim bin Hizam pernah bertanya: “
Perkara (kebaikan) yang aku lakukannya pada zaman jahiliyyah, adakah aku akan diberi pahala
? Jawab Baginda SAW:
أَسْلَمْتَ عَلَى مَا سَلَفَ مِنْ خَيْرٍ
Maksudnya
:
“Engkau memeluk Islam bersama dengan pahala kebaikan yang lalu (yang telah engkau kerjakan sebelum ini).”
Riwayat al-Bukhari (5992) dan Muslim (123)
Ibn Battal dalam
Syarh Sahih al-Bukhari
(9/209) menyebut: Dalam hadis ini, Allah SWT memberikan keutamaan kepada orang yang masuk Islam dengan memberikannya pahala atas kebaikan-kebaikan yang pernah dilakukannya ketika masa Jahiliah. Hal ini juga sesuai dengan hadis Nabi yang lainnya, iaitu:
“Apabila seorang yang kafir masuk Islam dan berislam dengan baik, maka Allah akan mencatat semua amal kebaikan yang pernah ia lakukan (sebelum masuk Islam).”
Di tempat yang lain, Ibn Battal menyebut: Sebahagian ulama’ berkata: Maksud hadis di atas ialah bahawa setiap orang musyrik yang masuk Islam, akan dicatat semua pahala dari amal kebaikan yang pernah dia lakukan sebelum masuk Islam. Dan tidak dicatat semua kejahatannya. Kerana Islam telah menghapus segala bentuk kesyirikan sebelumnya dan mencatat semua kebaikannya. (Lihat
Syarh Sahih al-Bukhari
oleh Ibn Battal, 9/209)
Imam al-Nawawi berkata: Yang benar dan merupakan pendapat ahli tahqiq – bahkan telah dinukilkan oleh sebahagian mereka bahawa terdapat ijma’ padanya – adalah seorang kafir apabila dia melakukan perkara-perkara yang baik seperti bersedekah, menyambung silaturrahim, kemudian dia masuk Islam dan kemudian mati dalam keadaan Islam, pahala tersebut dicatatkan baginya… (Lihat
al-Minhaj fi Syarh Sahih Muslim,
 1/141)
Saya katakan, ini menandakan rahmat Allah amat luas dan sifat Allah Maha Kaya kepada hamba-Nya yang beriman pasti dibalas. Semoga ia memberi keyakinan kepada kiita untuk terus beramal soleh dan berbakti.
Wallahu a‘lam.
Bertarikh: 8 Mac 2023 bersamaan 15 Syaaban 1444H


#313: Amalan Menurun dalam Rawatan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya pernah melihat seorang perawat yang merawat dengan menggunakan kaedah ‘menurun’. Jadi, apa hukum berubat dengan perawat yang menggunakan kaedah seperti ini? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan perbincangan ini dengan menukilkan pandangan-pandangan ulama yang berkaitan dengan ruang lingkup perawatan bagi perawat Islam. Dalam konteks perubatan alternatif di Malaysia perawat Islam lebih dikenali sebagai seorang yang mengamalkan ruqyah dan terlibat dengan perubatan alternatif atau komplementatif iaitu pelengkap kepada perubatan moden.
Syeikh Jibrin dalam fatwanya menyebut: “
Sebenarnya
dibolehkan menggunakan ruqyah bagi sesiapa yang baik bacaannya, memahami maknanya, mempunyai akidah yang betul dan melakukan amal perbuatan yang baik serta mempunyai peribadi yang baik.
 Tidak disyaratkan kepada penjampi (perawat) untuk mengetahui semua permasalahan furu’ (cabang) di dalam masalah agama dan mempelajari ilmu secara mendalam.
Hal ini berdasarkan kisah Abu Said yang menjampi orang yang telah sesat disengat binatang berbisa. Beliau berkata: “Kami tidak pernah mengetahui (surah al-Fatihah) sebagai ayat untuk menjampi atau seperti yang termaktub di dalam hadis riwayat al-Bukhari dan Muslim.” Orang yang menjampi mestilah mempunyai niat yang baik dan bertujuan untuk memberikan manfaat kepada orang Islam serta tidak bercita-cita untuk memperolehi harta dan ganjaran agar jampi yang dibaca itu lebih berkesan
.”
[1]
Adapun jika perawat Islam melakukan proses perubatan dengan menjampi pesakit seperti ruqyah atau sebagainya, maka perlulah menuruti syarat-syarat dalam menjampi. Ini kerana untuk membezakan antara ruqyah yang menepati sunnah dengan ruqyah yang bercanggah dengan sunnah.
Kami nukilkan di sini tiga syarat yang disebut oleh Imam al-Hafiz Ibn Hajar al-Asqalani, antara lain menyebut: “Para ulama telah sepakat tentang kebolehan membuat rawatan jika mengikuti tiga syarat ini:
Ruqyah hendaklah dilakukan dengan menggunakan firman Allah SWT atau dengan nama-nama dan sifat-sifatnya.
Ruqyah hendaklah dilakukan dengan menggunakan bahasa Arab atau sesuatu bahasa selain bahasa arab yang difahami maknanya.
Hendaklah meyakini bahawa ruqyah itu tidak memberikan pengaruh dengan sendirinya tetapi hanyalah dengan izin Allah SWT.
[2]
Imam al-Nawawi juga ada menyebut berkenaan isu ini, katanya: “
Hendaklah meninggalkan ruqyah jika ruqyah yang dibaca berasal daripada ucapan-ucapan orang kafir, membuat rawatan dengan kalimah-kalimah asing, merawat dengan bacaan selain bahasa arab yang tidak diketahui maknanya. Semua itu tercela kerana ada kemungkinan maknanya adalah kekufuran, mendekati kekufuran atau makruh.
Adapun membuat rawatan dengan ayat-ayat al-Quran dan zikir-zikir yang difahami tidaklah dilarang, bahkan merupakan amalan yang sunnah. Para ulama telah menukilkan sebagai ijma’ tentang kebolehan membuat rawatan dengan ayat-ayat al-Quran dan zikir-zikir kepada Allah SWT.
”
[3]
Imam al-Syaukani berkata: “
Bahawa harus meruqyah dengan kitab Allah SWT, dan diikuti dengan zikir dan doa-doa yang ma’thur, boleh juga doa yang tidak ma’thur selagi mana tidak bertentangan dengan yang ma’thur.
”
[4]
Isu Menurun dalam Rawatan
Berbalik kepada persoalan di atas, menurun adalah satu keadaan di mana seseorang itu dikuasai oleh jin atau jin-jin yang meresap dalam jasad, menyebabkan individu berkenaan tidak sedarkan diri atau separuh tidak sedarkan diri. Upacara-upacara dan tindak-tanduk yang dilakukan setelah itu bergantung kepada tujuan menurun itu dilakukan.
Menurun ini dapat difahami dalam tiga bentuk;
tahdir al-arwah (menghadirkan roh-roh)
ataupun
tanasukh al-arwah
(persalinan roh/reinkarnasi) dan
istinzal al-arwah
. Kebiasaannya ia merujuk kepada kaedah yang sama. Bomoh atau pawang yang sedang melakukan rawatan akan “berubah” menjadi “individu lain” dengan suara dan perwatakan yang berbeza. Ada yang memperkenalkan diri sebagai Bonda, Raja Bunian, pahlawan tertentu atau wali-wali dan nabi-nabi tertentu.
Memetik fatwa oleh Syeikh Mutawalli al-Sya’rawi berhubung amalan
tahdir al-arwah,
beliau menyatakan bahawa ianya tidak mempunyai asas daripada al-Qur’an dan al-Sunnah serta satu pembohongan semata-mata.
[5]
Firman Allah SWT:
وَقَيَّضْنَا لَهُمْ قُرَنَاءَ فَزَيَّنُوا لَهُمْ مَا بَيْنَ أَيْدِيهِمْ وَمَا خَلْفَهُمْ وَحَقَّ عَلَيْهِمُ الْقَوْلُ فِي أُمَمٍ قَدْ خَلَتْ مِنْ قَبْلِهِمْ مِنَ الْجِنِّ وَالْإِنْسِ إِنَّهُمْ كَانُوا خَاسِرِينَ
Maksudnya: “
Dan Kami adakan untuk mereka teman-teman rapat (dari jin dan manusia), lalu teman-teman itu memperhiaskan kepada mereka (fahaman-fahaman sesat) mengenai perkara-perkara dunia yang ada di hadapan mereka, serta perkara-perkara akhirat yang ada di belakang mereka; dan (dengan sebab itu) tetaplah hukuman (azab) atas mereka bersama-sama dengan umat umat (yang sesat) dari jin dan manusia yang terdahulu daripada mereka. Sesungguhnya mereka semuanya adalah golongan yang rugi (bawaan hidupnya).”
[6]
Melibatkan bantuan daripada jin adalah salah satu bentuk syirik kepada Allah SWT. Walaupun ianya mungkin boleh berhasil (dengan izin Allah jua), amalan tersebut tetap bersalahan dengan syarak, berdasarkan ayat al-Qur’an di atas. Jin dan syaitan akan sedaya upaya menyesatkan manusia dengan pelbagai cara apatah lagi yang kelihatannya baik dan tidak bertentangan dengan Islam.

Penutup
Allah SWT berfirman:
وَأَنَّهُ كَانَ رِجَالٌ مِنَ الْإِنْسِ يَعُوذُونَ بِرِجَالٍ مِنَ الْجِنِّ فَزَادُوهُمْ رَهَقًا
Maksudnya: “
Dan bahawa sesungguhnya adalah (amat salah perbuatan) beberapa orang dari manusia, menjaga dan melindungi dirinya dengan meminta pertolongan kepada ketua-ketua golongan jin, kerana dengan permintaan itu mereka menjadikan golongan jin bertambah sombong dan jahat.”
[7]
Kami berpandangan bahawa
pengamalan menurun adalah syirik dan haram dilakukan
. Bagi yang pernah terlibat, hendaklah bertaubat kepada Allah SWT.
Mesyuarat Panel Kajian Aqidah ke-25/2003 Jabatan Kemajuan Islam Malaysia (JAKIM) telah mengambil keputusan bahawa

pengamalan tahdhir arwah adalah haram
.
Kami menyeru umat Islam supaya meninggalkan amalan-amalan yang membawa kepada syirik dan khurafat dan mempercayainya. Usaha dan ikhtiar yang ingin dilakukan untuk merawat apa jua masalah, hendaklah menepati kehendak syarak.
Wallahu a’lam.
Bertarikh: 17 Januari 2022 bersamaan 14 Jamadil Akhir 1443H

[1]
 Lihat
al-Lu’lu al-Makin
, hlm. 22
[2]
 Lihat
al-Fath al-Bari
, 10/240
[3]
 Lihat
Syarh al-Nawawi ‘ala Sahih Muslim
, 14/141-142
[4]
 Lihat
Nail al-Autar
, 10/440
[5]
 Lihat
al-Fatawa
,
hlm. 19
[6]
 Surah Fussilat: 25
[7]
 Surah al-Jin: 6


#583: Amalan Pelaris oleh Peniaga

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Sesetengah peniaga meletakkan benda-benda fizikal seperti beras, syiling, garam dan seumpamanya di premis perniagaan mereka, dengan tujuan untuk menarik pelanggan. Ia boleh disebut sebagai amalan pelaris juga. Mohon pandangan ustaz terhadap perkara ini.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Perniagaan dan Rezeki dalam Islam
Perniagaan merupakan pekerjaan mulia dalam usaha mencari rezeki. Islam menggalakkan umatnya berusaha mencari rezeki antaranya melalui jalan perniagaan. Allah SWT berfirman:
فَإِذَا قُضِيَتِ الصَّلَاةُ فَانتَشِرُوا فِي الْأَرْضِ وَابْتَغُوا مِن فَضْلِ اللَّـهِ وَاذْكُرُوا اللَّـهَ كَثِيرًا لَّعَلَّكُمْ تُفْلِحُونَ
Maksudnya
:
Kemudian setelah selesai sembahyang, maka bertebaranlah kamu di muka bumi (untuk menjalankan urusan masing-masing), dan carilah apa yang kamu hajati dari limpah kurnia Allah, serta ingatlah akan Allah banyak-banyak (dalam segala keadaan), supaya kamu berjaya (di dunia dan di akhirat).
[1]
Ibnu Kathir berkata: Ketika Allah melarang mereka berjual beli setelah terdengar suara azan dan memerintahkan mereka untuk berkumpul, maka Allah mengizinkan mereka setelah selesai menunaikan solat untuk bertebaran di muka bumi dan mencari kurnia Allah SWT.
[2]
Imam al-Baghawi berkata: Iaitu apabila telah selesai daripada solat maka bertebaranlah di muka bumi untuk melakukan perniagaan dan menyelesaikan urusan-urusan kamu.
[3]
Allah SWT juga berfirman:
وَآخَرُونَ يَضْرِبُونَ فِي الْأَرْضِ يَبْتَغُونَ مِن فَضْلِ اللَّـهِ ۙ وَآخَرُونَ يُقَاتِلُونَ فِي سَبِيلِ اللَّـهِ
Maksudnya
:
dan yang lainnya orang-orang yang musafir di muka bumi untuk mencari rezeki dari limpah kurnia Allah; dan yang lainnya lagi orang-orang yang berjuang pada jalan Allah (membela ugamaNya)
.
[4]
Ibn Kathir berkata: (antara lain, mereka yang) melakukan perjalanan (musafir) di muka bumi untuk mencari kurnia Allah melalui usaha dan perdagangan. Manakala yang lain pula sibuk dengan sesuatu yang lebih penting dalam pandangan mereka, iaitu berperang di jalan Allah.
[5]
Dalam sebuah hadis yang diriwayatkan daripada al-Miqdam R.A, Rasulullah SAW bersabda:
مَا أَكَلَ أَحَدٌ طَعَامًا قَطُّ خَيْرًا مِنْ أَنْ يَأْكُلَ مِنْ عَمَلِ يَدِهِ وَإِنَّ نَبِيَّ اللَّهِ دَاوُدَ عَلَيْهِ السَّلَام كَانَ يَأْكُلُ مِنْ عَمَلِ يَدِهِ
Maksudnya
:
“Tidak ada makanan yang dimakan oleh seseorang itu, lebih baik daripada ia memakan makanan yang hasil dari usaha tangannya sendiri dan sesungguhnya adalah Nabi Allah Daud AS memakan makanan yang hasil dari usaha tangannya sendiri.”
[6]
Nabi SAW sendiri pernah terlibat dalam bidang perniagaan secara langsung. Malah sahabat-sahabat besar Baginda sendiri turut terlibat dalam dunia perniagaan sepertimana sahabat Uthman bin Affan dan Abdul Rahman bin Auf.
Meskipun begitu, perniagaan yang dilakukan hendaklah mengikut garis-garis dan etika perniagaan yang telah ditetapkan oleh Islam. Usaha yang dilakukan hendaklah dipastikan tidak melanggar batas-batas yang ditetapkan oleh Islam. Antaranya peniaga diminta supaya tidak melibatkan perkara-perkara yang boleh membawa kepada mensyirikkan Allah SWT dalam usaha meraih rezeki dan keuntungan dalam perniagaan.
Definisi Pelaris
Menurut Kamus Dewan, pelaris ditakrifkan sebagai ilmu hikmat atau jampi penawar dan lain-lain, yang boleh menjadikan jualan dan sebagainya laris. Dalam Kamus Pelajar pula, pelaris bermaksud mantera dan sebagainya yang dapat menjadikan sesuatu itu laris.
[7]
Hukum Meletakkan Benda-benda Tertentu Sebagai Pelaris
Menjawab soalan yang timbul, meletakkan benda-benda fizikal sebagai pelaris bagi menarik pelanggan serta melariskan perniagaan adalah
bertentangan dengan ajaran Islam
. Hal ini kerana pergantungan seseorang akan beralih kepada pelaris, bukannya kepada Allah SWT. Ia adalah
satu amalan yang khurafat
 yang boleh membawa kepada
mensyirikkan dan menyekutukan Allah SWT dengan pelaris.
Dalam Islam, perbincangan berkenaan hal ini sering dikaitkan dengan
al-tamimah
(tangkal). Meletakkan benda-benda fizikal tersebut di premis perniagaan dengan harapan dapat menarik pelanggan dan melariskan perniagaan termasuk dalam perkara menggunakan tangkal. Sesungguhnya Islam melarang sebarang penggunaan tangkal. Dalam sebuah hadis yang diriwayatkan daripada Ibn Mas’ud R.Anhuma, Rasulullah SAW bersabda:
إِنَّ الرُّقَى وَالتَّمَائِمَ وَالتِّوَلَةَ شِرْكٌ
Maksudnya
:
“Sesungguhnya jampi-jampi
, tangkal-tangkal
 dan ‘tiwalah’ itu adalah syirik.”
[8]
Imam al-Munawi berkata: Menggunakan tangkal dianggap syirik kerana bererti seseorang itu meyakini ia dapat memberi pengaruh (
ta’thir
) dan ini boleh membawa syirik kepada Allah.
Al-Tibi pula berkata: Maksud syirik pada hadis di atas adalah apabila seseorang meyakini bahawa ia (jampi, tangkal dan tiwalah) mempunyai kekuatan dan mampu memberi kesan (dalam mempengaruhi/mengubah sesuatu) dan perkara tersebut adalah jelas bertentangan dengan tawakkal kepada Allah.
[9]
Dalam hadis yang diriwayatkan oleh ‘Uqbah bin ‘Amir, beliau mendengar Rasulullah SAW bersabda:
مَنْ عَلَّقَ تَمِيمَةً فَلاَ أَتَمَّ اللَّهُ لَهُ وَمَنْ عَلَّقَ وَدَعَةً فَلاَ وَدَعَ اللَّهُ لَهُ
Maksudnya
:
“Siapa yang menggantungkan
tangkal
, nescaya Allah SWT tidak akan selamatkannya dari tangkal itu. Dan siapa yang memakai azimat, nescaya Allah SWT tidak sempurnakan azimat itu.”
[10]
Di dalam sebuah hadis yang lain, Nabi SAW bersabda:
مَنْ تَعَلَّقَ شَيْئًا وُكِلَ إِلَيْهِ
Maksudnya
:
“Sesiapa yang menggantung sesuatu nescaya dia akan diserahkan kepadanya (benda yang digantung).”
[11]
Ibn al-Athir sepertimana dinukilkan oleh Syeikh Mulla ‘Ali Al-Qari, berkata: Sesiapa yang menggantungkan sesuatu ke atas dirinya daripada pelindung-pelindung, tangkal, dan yang seumpama dengan keduanya dengan beriktikad bahawa kesemua itu mendatangkan manfaat atau menghalang kemudaratan nescaya dia akan diserahkan kepadanya. Iaitu dia akan dibiarkan bersama benda yang dijadikan pelindung itu dan akan ditinggalkan bersamanya.
[12]
Syeikh ‘Atiyyah Saqar dalam fatwanya pernah menyebut: “Sesiapa yang mempercayai sesuatu khurafat seperti kayu kokka (sebagai tangkal pelindung yang) dapat menghindarkan syaitan dan iblis, memurahkan rezeki dan menyembuhkan penyakit, ia adalah pelaku syirik kerana segala itu adalah hak Allah SWT semata-mata.”
Sesungguhnya bukanlah dengan meletakkan objek tertentu itu, yang dapat menarik keuntungan berkali ganda. Akan tetapi, ia dicapai dengan usaha yang bersungguh-sungguh dan kerja keras serta sifat taqwa yang sesungguhnya kepada Allah SWT. Firman-Nya:
وَمَن يَتَّقِ اللَّـهَ يَجْعَل لَّهُ مَخْرَجًا ﴿٢﴾ وَيَرْزُقْهُ مِنْ حَيْثُ لَا يَحْتَسِبُ ۚ وَمَن يَتَوَكَّلْ عَلَى اللَّـهِ فَهُوَ حَسْبُهُ
Maksudnya
:
dan sesiapa yang bertaqwa kepada Allah (dengan mengerjakan suruhanNya dan meninggalkan laranganNya), nescaya Allah akan mengadakan baginya jalan keluar (dari segala perkara yang menyusahkannya), Serta memberinya rezeki dari jalan yang tidak terlintas di hatinya. Dan (Ingatlah), sesiapa berserah diri bulat-bulat kepada Allah, maka Allah cukuplah baginya (untuk menolong dan menyelamatkannya).
[13]
Ibn Kathir berkata: Maksudnya, sesiapa yang bertakwa kepada Allah dalam seluruh perintah-Nya dan menjauhi seluruh larangan-Nya, maka Allah akan menjadikan baginya jalan keluar dan memberikannya rezeki dari jalan yang tidak disangka-sangka. Yakni, dari arah yang tidak pernah terlintas dalam hatinya.
[14]
Rasulullah SAW juga pernah bersabda:
أَيُّهَا النَّاسُ , اتَّقُوا اللَّهَ وَأَجْمِلُوا فِي الطَّلَبِ ، فَإِنَّ نَفْسًا لَنْ تَمُوتَ حَتَّى تَسْتَوْفِيَ رِزْقَهَا , وَإِنْ أَبْطَأَ عَنْهَا ، فَاتَّقُوا اللَّهَ وَأَجْمِلُوا فِي الطَّلَبِ ، خُذُوا مَا حَلَّ ، وَدَعُوا مَا حَرُمَ.
Maksudnya
: “
Wahai manusia! Bertaqwalah kepada Allah dan berusahalah dengan cara yang baik! Sesungguhnya satu jiwa itu tidak akan mati sehingga rezekinya diberikan secara sempurna, walaupun lambat. Oleh kerana itu bertaqwalah kamu kepada Allah SWT dan berusahalah dengan cara yang baik! Ambillah yang halal dan tinggalkan yang haram.”
[15]
Kesimpulan
Sebagai kesimpulan,
meletakkan benda-benda fizikal seperti beras, syiling, garam dan sebagainya sebagai amalan pelaris untuk menarik pelanggan adalah termasuk dalam perkara-perkara khurafat dan boleh membawa kepada mensyirikkan Allah SWT.
Hindarilah perkara-perkara yang boleh membawa kepada kepercayaan khurafat dan syirik dalam usaha kita mencari rezeki yang berkat. Sebaliknya, berusahalah dengan cara yang baik serta lazimi dan amalkanlah ayat-ayat Quran di samping bermohon kepada Allah agar dikurniakan rezeki dan keuntungan yang berganda dalam perniagaan.
Kami juga mengesyorkan supaya banyakkan beristighfar memohon ampun kepada-Nya sepertimana nas Ilahi:
فَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارًا ﴿١٠﴾ يُرْسِلِ السَّمَاءَ عَلَيْكُم مِّدْرَارًا ﴿١١﴾ وَيُمْدِدْكُم بِأَمْوَالٍ وَبَنِينَ وَيَجْعَل لَّكُمْ جَنَّاتٍ وَيَجْعَل لَّكُمْ أَنْهَارًا
Maksudnya
: “
Sehingga aku berkata (kepada mereka): `Pohonkanlah ampun kepada Tuhan kamu, sesungguhnya adalah Ia Maha Pengampun. “(Sekiranya kamu berbuat demikian), Ia akan menghantarkan hujan lebat mencurah-curah, kepada kamu; “Dan Ia akan memberi kepada kamu dengan banyaknya harta kekayaan serta anak-pinak; dan Ia akan mengadakan bagi kamu kebun-kebun tanaman, serta mengadakan bagi kamu sungai-sungai (yang mengalir di dalamnya).
[16]
Semoga kita sentiasa diberi petunjuk dalam mengamalkan ajaran-ajaran Islam yang sebenarnya serta dijauhkan daripada kebatilan dan saya juga berdoa agar Allah kurniakan kepada kita rezeki yang halal dan dimurahkan serta diberkati-Nya. Amin.
Wallahu a’lam.
Bertarikh: 25 Februari 2022 bersamaan 23 Rejab 1443H

[give_form id=”14962″]
[1]
 Surah al-Jumu’ah: 10
[2]
 Lihat
Tafsir al-Quran al-‘Azim
,
8/183
[3]
 Lihat
Tafsir al-Baghawi
, 8/123
[4]
 Surah al-Muzzammil: 20
[5]
 Lihat
Tafsir al-Quran al-‘Azim
, 8/331
[6]
 Riwayat al-Bukhari (2072)
[7]
 Lihat https://prpm.dbp.gov.my/cari1?keyword=pelaris
[8]
 Riwayat Imam Ahmad (3615), Abu Daud (3883) dan Ibnu Majah (3530)
[9]
 Lihat
Faidh al-Qadir
,
 6/121
[10]
 Riwayat al-Baihaqi dalam al-Sunan al-Kubra (20090), al-Hakim dalam al-Mustadrak (7501) dan Ibn Hibban (6096)
[11]
 Riwayat al-Tirmizi (2072)
[12]
 Lihat
Mirqat al-Mafatih
, 7/2882
[13]
 Surah al-Talaq: 2-3
[14]
 Lihat
Tafsir al-Quran al-‘Azim
, 14/31
[15]
 Riwayat Ibnu Majah (2144)
[16]
 Surah Nuh: 10-12